Savet REM-a nikad nije uspeo da se izgradi kao nezavisno, kredibilno i profesionalno telo - Sindikat novinara Srbije\nSavet REM-a nikad nije uspeo da se izgradi kao nezavisno, kredibilno i profesionalno telo\nZa razliku od stručnih i pratećih službi ovog tela koje su se u ranijim periodima mogle pohvaliti kvalitetnim radom, to nikada nije bio slučaj sa Savetom REM-a, koji ima mandat da upravlja radom ovog regulatornog tela i da donosi odluke o svim važnim pitanjima.\nSavet REM-a nikada nije funkcionisao u skladu sa načelom nezavisnosti, što je osnovna pretpostavka uspešnog rada svakog kontrolnog i regulatornog tela. Od svog nastanka, Savet REM-a je patio od deficita operativne i personalne nezavisnosti, što se negativno odražavalo na sve segmente njegovog rada i što je ostavilo poražavajuće posledice na celokupnu oblast elektronskih medija u Srbiji, a prvenstveno na kvalitet programskih sadržaja i javnog informisanja.\nSa dugačke liste nepravilnosti u radu ovog tela korisno je podsetiti bar na neke koje su počinjene tokom mandata sadašnjeg saziva Saveta REM-a, a koje su posebno relevantne za aktuelni društveno-politički trenutak i tiču se kontrole medija tokom predizborne kampanje, zabrane političkog oglašavanja van izborne kampanje, kao i poštovanja ljudskih prava i zaštite dostojanstva ličnosti.\nREM odbija da kontroliše medije tokom kampanje\nOd 2016. godine Savet REM-a ne objavljuje izveštaje o radu medija tokom predizborne kampanje, niti preduzima mere prema medijima koji izveštavaju neujednačeno. Tokom kampanje za predsedničke izbore 2017. REM je odbio i da vrši monitoring izveštavanja medija, a to nije činio ni 2018. tokom lokalnih izbora, čime je ostavio slobodno polje za nedozvoljenu promociju pojedinih političkih opcija i za diskriminaciju drugih.\nIzveštavanje pojedinih medija, inače obaveznih da svim političkim akterima obezbede ravnomernu zastupljenost, zbog toga se pretvorilo u propagandno favorizovanje vladajućeg kandidata, dok su svi ostali učesnici bili diskriminisani.\nPrema istraživanju agencije BIRODI, kandidat koji je 2017. osvojio drugo mesto, Saša Janković, imao je 90 odsto manje vremena u informativnim programima elektronskih medija sa nacionalnom pokrivenošću od pobednika na predsedničkim izborima, Aleksandra Vučića.\nZbog odbijanja REM-a da vrši svoje nadležnosti u vreme izbora od 2016. do 2018. građani Srbije su ostali uskraćeni za svoje pravo da putem elektronskih medija budu objektivno informisani o programima svih političkih kandidata, a pogažen je i ključni preduslov demokratskih i fer izbora – da svi učesnici političke utakmice imaju slobodan pristup medijima i ravnopravan tretman u njima.\nNema kontrole nezakonitog političkog oglašavanja\nU godinama iza nas kontinuirano je izostajala i reakcija REM-a na slučajeve političkog oglašavanja van izborne kampanje, što je praksa koja je zabranjena zakonom, a što se posebno moglo videti u programima privatnih emitera sa nacionalnom frekvencijom, kao i na lokalnim TV stanicama. Takvo političko oglašavanje najčešće se ogledalo u prenosima integralnih stranačkih skupova u redovnom televizijskom programu.\nInače, REM je, iz nepoznatih razloga, u februaru 2019. povukao iz upotrebe sopstveni Pravilnik o obavezama pružalaca medijskih usluga tokom predizborne kampanje, koji je regulisao ponašanje i obaveze medija u svim izbornim ciklusima. Novi pravilnik još nije donet, što znači da ova oblast trenutno nije preciznije uređena.\nNema ni kontrole nacionalnih televizija\nVažno je napomenuti i da sadašnji saziv Saveta REM-a ne preduzima ništa kako bi osigurao da televizije sa nacionalnom frekvencijom ispunjavaju svoje programske obaveze utvrđene dozvolom dobijenom na konkursu, iako službe REM-a iz godine u godinu konstatuju ozbiljne propuste kako u radu komercijalnih nacionalnih emitera tako i u radu javnog medijskog servisa.\nTako REM u svojim izveštajima iz godine u godinu konstatuje da su komercijalni emiteri „nastavili trend komercijalizacije programa i smanjenja raznovrsnosti sadržaja“, da nijedna komercijalna televizija ne emituje svih pet žanrova, što je bio uslov za dobijanje dozvole, da u potpunosti izostaju kulturno-umetnički programi, kao i da dominiraju rijaliti programi i informativne emisije. Međutim, i pored ovakvih nalaza, ali i zakonske obaveze, Savet REM-a nikada nije izrekao nijednu meru emiterima.\nNe štiti decu od nasilja, primitivizma i prostakluka\nOsim što doprinosi urušavanju demokratskih procesa, Regulatorno telo od svog osnivanja pokazuje šokantnu nesenzibilnost prema zaštiti prava dece i zaštiti ljudskog dostojanstva u audiovizuelnom medijskom prostoru.\nPosebno je uznemirujuća činjenica da sadašnji Savet REM-a, uprkos brojnim apelima javnosti i jasnim zakonskim odredbama, ne preduzima ništa da zaštiti decu i maloletnike, kao ni celokupnu javnost od neprikladnih programa, uključujući i rijalitije, u kojima dominiraju nasilje, primitivizam i prostakluk, a koji se emituju u vreme kada se čitave porodice nalaze ispred TV ekrana.\nIako se radi o programima koji su štetni po moralni i mentalni razvoj maloletnika, REM godinama odbija da sankcioniše odgovorne emitere koji ovakvom praksom ne samo da krše zakon već nanose nesagledive posledice čitavim generacijama mladih i čitavom društvu.\nDobro je podsetiti se da je zaštita dece od neprikladnih programa jedan od najvažnijih standarda evropske medijske regulative koja svim medijima zabranjuje objavljivanje sadržaja koji mogu naneti štetu maloletnicima. Кod nas se, međutim, takvi programi prikazuju od ranog jutra, u terminu dečjeg programa, i to bez ikakvih sankcija!\nКada se govori o lošem učinku Saveta REM-a, treba reći i da su negativne ocene o radu ovog tela zabeležene u gotovo svim godišnjim izveštajima Evropske komisije o napretku Srbije u procesu evropskih integracija, a isti stav mogao se čuti i na brojnim panelima i pročitati u analizama koje su sproveli različiti timovi i domaćih i međunarodnih stručnjaka.\nOpšti zaključak, koji se iz godine u godinu ponavlja, jeste da je neefikasno i ispolitizovano Regulatorno telo ključni problem audiovizuelnog medijskog prostora u Srbiji i da bi ga pod hitno trebalo rešiti kako bi se unapredio kvalitet javnog informisanja i oslobodili mediji, i na taj način oživeli demokratski procesi u društvu.


U radnoj poseti Gradu Somboru: Jačanje saradnje na lokalnom nivou – jačanje privrede u čitavoj Pokrajini – Покрајински секретаријат за привреду и туризам\nNovi Sad, 11. decembar 2020. – Pokrajinski sekretar za privredu i turizam dr Nenad Ivanišević boravi danas u radnoj poseti Gradu Somboru, gde se sastao sa gradonačelnikom Sombora Antoniom Ratkovićem u prisustvu saradnika, v.d. podsekretara Slavoljuba Arsenijevića i v. d. pomoćnika za oblast turizma Milana Jarića.\nUčesnici susreta su razgovarali o saradnji u narednom periodu, mogućnostima unapređenja saradnje, posebno u okviru resora ključnih za Sekretarijat, tačnije privrede, preduzetništva, zapošljavanja, elektronskih komunikacija, sa posebnim akcentom na stare i umetničke zanate i turizam koji je jedna od najugroženijih privrednih grana, a usled aktuelne krize uzrokovane pandemijijom virusa Covid-19. Razgovaralo se i o kreiranju mera podrške, koje će biti inkorporirane u novim javnim konkursima predviđenim za prvi kvartal 2021. godine.\nIstičući da je Grad Sombor i do sada imao dobru saradnju sa Pokrajinskim sekretarijatom za privredu z turizam, ističući da je oko 50 miliona dinara usmereno u ovaj grad, sekretar Ivanišević je istakao da saradnja uvek može da bude na znatno višem nivou, te da aktuelni gradonačelnik ima tim koji može da ponudi mnogo kvalitetnih projekata.\n,,Sekretarijat u predviđenom budžetu ima povećanje budžeta za čak 66 odsto, tako da postoji plan da se oko 400 miliona dinara koji bi trebalo da bu dodeljeni putem konkursa, usmeri kako na privredu, tako i na turizam, privrednicima, ali i oko 50 miliona resoru zapošljavanja. Ideja koju predstavljamo jeste i organizacija info dana, početkom naredne godine, koji će biti namenjeni privrednicima, a na nivou jedinica lokalne samouprave. Stoga nam je potrebno da nam i gradonačelnik Sombora sa svojim timom pomogne da se okupi što veći broj privrednika, a shodno aktuelnim merama, bilo putem digitalnih platformi, bilo uživo, kako bismo im predstavili programe Sekretarijata, ali i Razvojnog, Garancijskog fonda AP Vojvodine, kao i Razvojne agencije Vojvodine, kako bi pomogli privredi i turizmu”, rekao je Ivanišević, dodavši da postoji ozbiljan prostor za dalju saradnju kako sa Somborom, tako i sa drugim lokalnim samoupravama na teritoriji Vojvodine.\nIvanišević je dodao da postoji potencijal za saradnju u domenu turizma, s obzirom da je u Somboru jedan od ključnih problema nedostatak smeštajnih kapaciteta, a da su mogućnosti velike i u pogledu porodičnih delatnosti. On je istakao i da Sekretarijat planira da privredu pomogne u najširem smislu, uzimajući u obzir subvencionisanje preduzetništva za nabavku mašina, opreme, repromaterijala, kreativnu, socijalnu ekonomiju, dok se poseban značaj stavlja i na već započete aktivnosti u oblasti ženskog preduzetništva, kako bi se preduzetnice na što adekvatniji način podstakle da konkurišu za sredstva Sekretarijata i lokalnih samouprava.\nSekretar Ivanišević je ovom prilikom posetio i samostalnu zanatsku radnju, saračku radionicu ,,Đuran“, kao i vinariju ,,Vučji podrum“, koje su reprezentativni primer privrednog života u Somboru i koje, svaka u svom domenu, ovaj grad stavljaju na mapu vinskog turizma i poštovaoca starih i umetničkih zanata.


U AKADEMIJI OXFORD Kurs i obuka za Microsoft Excel program - Pazova Inđija | Vesti\nJedan od najčešće korišćenih softvera iz Microsoft Office paketa koji podrazumeva korišćenje tabela i tabelarnih kalkulacija svakako je MS Excel.\nBudući da se poznavanje rada u ovom programu iznosi, vrlo često kao jedan od osnovnih zahteva za veliki broj radnih pozicija to je i obuka i kurs za Excel koju sprovodi Akademija Oxford namenjena svakome ko želi da savladavanjem rada u ovom programu, na prvom mestu unapredi svoju radnu biografiju.\nPrema zvaničnom nastavnom planu i programu, individualna nastava podrazumeva ukupno 10 školskih časova, a što je zapravo deset puta po 45 minuta, raspoređeno onako kako odgovara i kandidatu i profesoru, a sve u skladu sa dogovorom koji oni imaju sa koordinatorom za nastavu te poslovnice.\nUkoliko ste vi jedan od zainteresovanih polaznika, možete nas posetiti u Inđiji u ulici Vojvode Stepe 20/4 ili nas kontaktirati putem telefona na broj 0691060584!\nAko ste iz Pazove, možete posetiti našu poslovnicu u Staroj Pazovi na adresi Ćirila i Metodija 15, lokal broj 18!


Srbija ima dovoljno novca da finansira deficit u narednih sedam-osam meseci\n05.09.2014. Srbija ima dovoljno novca da finansira fiskalni deficit u narednih sedam-osam meseci, izjavio je danas ministar finansija Dušan Vujović. On je posle sastanka s članovima Američke privredne komore (AmCham) rekao novinarima da će Vlada Srbije ovoga puta sa Međunarodnim monetarnim fondom (MMF) pregovarati pre no što bude bilo potrebe za zaduživanjem...\n14.07.2014. Lideri dva reprezentativna sindikata saopštili su da iza najavljenog protesta protiv usvajanja vladinog Predloga izmena zakona o radu sutra u Skupštini Srbije, ne stoji nijedna politička partija, već isključivo sindikati. Sindikati, istakli su lideri Samostalnog sindikata Srbije i UGS Nezavisnost, Ljubisav Orbović i Branislav Čanak, smatraju da re...\nPiščević: Izmene Zakona o radu će omogućiti lakše zapošljavanje\n14.07.2014. Izvršna direktorka Američke privredne komore (AmCham) Maja Piščević ocenila je danas zakon o radu, koji je vlada Srbije usvojila, kao prvi važan reformski korak, koji šalje bitnu poruku i koji će omogućiti lakše zapošljavanje. Prema njenim rečima, ovo je kritična tačka, jer je ovo prvi odlučan reformski korak nove vlade i...\nAko ne dođe do dogovora o Zakonu o radu sindikati će napustiti SES\n25.06.2014. Sindikati traže od premijera Aleksandra Vučića i ministra rada Aleksandra Vulina da dođu na sastanak u sindikat i objasne šta novi Zakon o radu donosi i koja će verzija biti razmatrana u parlamentu, pa će posle toga biti održana sednica Socijalno-ekonomskog saveta. To su danas zatražili lideri Saveza samostalnog sindikata Srbije (SSSS) UGS Nezavisnost...


U saopštenju se navodi da će se Junajted Grupa, “u zaštiti legitimnih prava, obratiti i nadležnim institucijama u Evropskoj uniji, kako bi ukazali na grubo kršenje principa konkurencijskog prava koje dolazi od tela koje bi ta prava trebalo da štiti”.\n“Podsećamo javnost da dokumenti Telekoma jasno predvidjaju da je cilj ovih sporazuma da se slomi SBB i stavi tačka na njegovo i poslovanje medija u vlasništvu kompanije Junajted Medija (United Media) u Srbiji, uključujući (televizije) N1 i Nova S, a da se Telekom pozicionira kao jedini isporučilac medijskih sadržaja”, navodi se u saopštenju.\nJunajted Grupa dodaje da je pored “potpunog ignorisanja” zvaničnih dokumenata Telekoma Srbija i “očigledne nedopuštene pobude” ugovora o saradnji sa Telenorom, Komisija onemogućila oštećenim stranama SBB-u i Junajted Mediji da učestvuju u postupku, a potom ih nije uopšte konsultovala u donošenju odluke.\n“Komisija je takodje odlučila i da potpuno ignoriše obrazloženi podnesak SBB-a kojim su precizno navedeni i anti-konkurencijski ciljevi ovih sporazuma, ali i njihovi anti-konkurencijski efekti po celokupno telekomunikaciono tržište u Srbiji”, piše u saopštenju.\nU saopštenju se ističe da “sve ukazuje na to da je cilj vlasti da finansijski oslabi Junajted Grupu i zato je kroz sve institucije, a lično od najviših državnih organa i funkcionera, javno podržan plan za uništenje privatne kompanije”.\n“Odluka Komisije pokazuje da se država ponovo umešala u medijsku sferu sa namerom da uništi slobodne medije i nametne potpuni monopol u informisanju gradjana Srbije”, ocenjuje Junajted Grupa i konstatuje da je Komisja morala da blokira sporazum Telenora i Telekoma.\nJunajted Grupa dodala je da odluka još nije objavljena, i da se ne zna koje je to uslove Komisija za zaštitu konkurencije postavila Telekomu i Telenoru, ali da “poučeni predjašnjim iskustvom ne mogu da očekuju da bilo koji uslovi mogu da umanje anti-konkurencijski karakter ovih ugovora”.


Ministar odbrane u Londonu sa britanskim kolegom o bilateralnoj saradnji - Radio Sto Plus\nMinistar odbrane u Londonu sa britanskim kolegom o bilateralnoj saradnji\nMinistar odbrane Srbije Nebojša Stefanović, koji boravi u zvaničnoj poseti Velikoj Britaniji, razgovarao je danas sa britanskim kolegom Benom Volasom (Wallace) o bilateralnoj saradnji.\nKako je večeras saopštilo Ministarstvo odbrane Srbije, ministri su razgovarali „o saradnji dveju zemalja u oblasti odbrane i mogućnostima njenog daljeg unapredjenja“.\nVolas je ukazao da je aranžman dva ministarstva, koji je potpisan tokom njegove posete Beogradu u junu prošle godine, još jedan pokazatelj obostrane spremnosti i opredeljenja za razvoj i konkretizaciju bilateralne vojne saradnje.\nOcenjujući vojnu saradnju kao veoma dobru, Volas je izrazio opredeljenost za povećanje zajedničkog učešća pripadnika britanske i srpske vojske u misijama UN, kao i za razvoj saradnje odbrambenih industrija.\nStefanović preneo je da je Srbija opredeljena da dve zemlje zajedničkim zalaganjima osnaže odnose u oblasti odbrane u obostranom interesu, a po uzoru na savezništvo predaka tokom dva svetska rata.\nSrpski ministar je danas obišao Imperijalni ratni muzej u Londonu, a planirani su sastanci sa specijalnim izaslanikom vlade za Zapadni Balkan Stjuartom Pičom (Stuart Peach), dok će u parlamentu razgovarati sa predsedavajućim Komiteta za odbranu Elvudom Tobajasom (Ellwood Tobias) i predsedavajućim Parlamentarne grupe za Srbiju Donjeg doma Endrjuom Bridženom (Andrew Bridgen), navodi se u saopštenju.\nPored Stefanovića, u poseti borave pomoćnik ministra za materijalne resurse Nenad Miloradović, pomoćnik ministra za politiku odbrane Predrag Bandić i načelnik Uprave za obaveštajno-izvidjačke poslove Generalštaba Vojske Srbije brigadni general Miroljub Čupić.


Suša smanjila prinose u voćarstvu, voćari ipak zadovoljni (VIDEO)\n11/09/2015 | 19:12 | Autor: RTRS\nSuša je ove godine smanjila prinose i u voćarstvu, osim u zasadima koji imaju obezbijeđen sistem zalijevanja. Voćari su , ipak zadovoljni kvalitetom, nadaju se da će uspjeti prodati ovogodišnji rod.\nUzgoj jabuke Izvor: www.nadlanu.com\nU Gornjim Podgradcima kod Gradiške održani su Deseti dani voća Potkozarja, privredna manifestacija na kojoj su 74 izlagača predstavili ovogodišnju voćarsku proizvodnju opštine Gradiška.\nI pored klimatski teške godine većina voćara opštine Gradiška uspjela je da proizvede kvalitetno voće , koje za sada ima dobru cijenu na tržištu.\n"Pa godina je bila izrazito sušna i ko je imao sistem za navodnjavanje to se dobro vidi, jabuka je jako dobra kod takvih proizvošača, ustvari super je", rekao je voćar iz Gornjih Podgradaca Zvjezdan Panić.\nDarko Iišević ,voćar iz Sovjaka ističe da je šljiva ove godine podbacila u mnogim zasadima ali rađa redovno i da je imao stvarno dobar prinos pogotovo na sorti Eleni.\nPomočnik ministra poljoprivrede, šumarstva i vodoprivrede Boris Pašalić kaže da su to mjere podrške nabavci boks paleta dakle ambalaže i mjera podrške podizanju protivgradnih mreža, a do ovog trenutka oko 30 voćara je već podnijelo zahtjev.\nPodsticajne mjere daju rezultate, jer je iz godine u godinu voćarska proizvodnja sve kvalitetnija. Problem predstavlja količina koja još nije dovoljna da se Srpska uključi na globalno svjetsko tržište.\n"Ono što moramo kao cilj imati to je da moramo pojačati našu ukupnu proizvodnju i obezbjediti da Republike Srpska može u regionalnom smislu da bude ponuđač roba a sa usitnjenom i malom produkcijom veoma je teško se nametnuti u već stvorenim globalnim okvirima", rekao je predsjednik Republike Srpske Milorad Dodik.\n"U saradnji sa njemačkom razvojnom agencijom Giz u toku smo projekta gdje bi kroz robnu marku ,,Sava garden,, objedinili svu značajniju voćarsku i povrtarsku proizvodnju radi jedinstvenog nastupa u tržnim marketima" istakao je načelnik opštine Gradiška Zoran Latinović.


Imali smo čast da danas, u petak, 6.11.2020. u našoj školi ugostimo delegaciju Francuskog instituta u Srbiji.\nNaši gosti bili su gospodin Frank Idinga - ataše za kulturnu i jezičku saradnju, Aleksandra Malžan-koordinatorka za dvojezična odeljenja i projekat mreže škola “Volim francuski” i Silvija Olševska- lektorka za francuski jezik.\nSastanku su prisustvovale direktorka naše škole Gordana Milošević, profesorka francuskog jezika Aleksandra Srdanović i profesorka matematike Lidija Trifunović, koja od nedavno predaje i u francuskom dvojezičnom odeljenju Gimnazije “Svetozar Marković”.\nOvom prilikom naša škola je i zvanično postala deo mreže škola “Volim francuski” koja je osnovana na inicijativu Francuske Ambasade i Francuskog instituta u Srbiji.\nOva mreža broji oko dvadestak osnovnih škola iz cele Srbije, a naša škola je trenutno jedina škola u Nišu koja čini deo ove mreže i na to smo veoma ponosni.\nFrancuska Ambasada i Francuski institut u Srbiji prepoznali su rezultate i potencijal naše škole, kao i angažovanje naše profesorke francuskog Aleksandre Srdanović koja izuzetno doprinosi promociji francuskog jezika i kulture učestvujući u brojnim nastavnim i vannastavnim aktivnostima.\nNa ovom sastanku bilo je reči o brojnim mogućnostima za dalju saradnju.\nNadamo se da će, zahvaljujući ovom projektu, saradnja između Francuskog instituta i naše škole biti dodatno učvršćena, na veliko zadovoljstvo svih učesnika ovog projekta, a pre svega naših učenika.


Četiri situacije u kojima nikako ne biste smjeli piti kafu\nSAVJETI Manje dobri efekti\nRizikujete da vam bude muka i da, uprkos kofeinu, budete premoreni\nTreba u svemu imati mjeru\nVeliki broj istraživanja povezuje kafu sa smanjenjem rizika od demencije, ubrzavanjem metabolizma i smanjenim rizikom od oboljenja od raka, ali treba, kao i u svemu, imati mjeru.\nKafa nam, pored svega navedenog, daje i energiju ujutru kako bismo izdržali dan, a njeno ponovno ispijanje u toku dana samo obnavlja tu energiju. Postoje, međutim, i neki manje dobri efekti kafe na naš organizam i situacije kada ju je potrebno izbjegavati. Ukoliko u tim slučajevima ne budete izbjegavali ili makar smanjili kafu, rizikujete da vam bude muka i da, uprkos kofeinu, budete premoreni.\nKafu biste trebali da izbjegavate u sljedećim situacijama kako biste izbjegli veću štetu nego korist od njenog ispijanja.\nAko je kafa prevruća\nSačekajte da se kafa, nakon što je sipate u šolju, malo ohladi. Prema novom izvještaju Svjetske zdravstvene organizacije, konzumiranje napitaka koji su topliji od 65 stepeni povećavate rizik od raka jednjaka. Dodavanjem mlijeka u kafu snizit ćete temperaturu za par stepeni, ali vam je najpametnije da sačekate.\nAko patite od anksioznosti\nUkoliko osjećate kao da ste "na ivici", ispijanje još jedne šoljice kafe moglo bi vam samo stvoriti dodatni problem. Kofein ima stimulativni učinak na nervni sistem jer podstiče lučenje kortizola (hormona stresa) koji može povećati osjećaj tjeskobe i probleme sa spavanjem koj su najizraženiji kod osoba koje pate od napada panike i imaju socijalnu fobiju. Kako bi smanjili utjecaj kofeina, pokušajte da smanjite količinu kafe koju unosite, a posljednju šoljicu kafe popijte najmanje 6 sati nakon odlaska na spavanje.\nNakon neprospavane noći\nKafa vam se može učiniti kao idealno rješenje ukoliko ste se probudili neispavani, ali ona može da pomogne samo do određene granice. Kofein prestaje da bude efektivan način da se probudite ako ste više od 3 noći uzastopno spavali manje od 5 sati. Razlog je činjenica da tako malo sna uzrokuje pad vaših mentalnih sposobnosti koje ni najveća količina kofeina ne može popraviti. Ako ne uspjevate da odspavate makar 7 sati svake noći onda vam je najbolje da preskočite kafu u potpunosti, a kada vam treba malo više energije da odspavate 20 minuta.\nČim se probudite\nIspijanje kafe ujutru u 7 sati neće mnogo uticati na nivo vaše energije. Razlog je činjenica da su vaši hormoni stresa na najvišem nivou upravo kada se probudite zbog čega prirodno dobijate priliv energije. Stručnjaci se slažu da je najbolje vrijeme za konzumiranje kafe između 10 i 12 sati kada nivo kortizola počinje da opada.\nPerite kosu – kafom!


Novi pokušaj povezivanja RS i Kosova : Dodik dostavio dokument Vučiću i ponovo kritikovao međunarodnu zajednicu u BiH | Kliker.info\nNovi pokušaj povezivanja RS i Kosova : Dodik dostavio dokument Vučiću i ponovo kritikovao međunarodnu zajednicu u BiH\nČlan Predsjedništva BiH Milorad Dodik izjavio je da su iz Republike Srpske dostavili dokument predsjedniku Srbije Aleksandru Vučiću u kojima ukazuju na antidejtonsko ponašanje visokog predstavnika međunarodne zajednice u BiH, te da su i time željeli da pokažu da zapadne zemlje imaju dvostruke aršine kada je riječ o pitanjima RS-a i Kosova.\n“Naravno da je to dio naših razgovora koje smo imali u Banjoj Luci i potrebe da predsjednika Vučića, odnosno Srbiju, upoznamo sa antidejtonskim ponašanjem visokog predstavnika međunarodne zajednice u BiH povodom primjene Dejtonskog sporazuma”, pojasnio je sinoć Dodik u izjavi za Tanjug.\nOn je istakao da žele da podrže predsjednika Vučića u nastojanju da na pravi način i sa dodatnom snagom uđe u pregovore sa Prištinom.\n“Mi smo dostavili predsjedniku Srbije informacije o antidejtonskim ponašanju, kao akt koji je razmatran i razmatra se na vladi. Naravno da već imamo zaključke vezano za antidejtonsko ponašanje i kršenje Dejtona u Skupštini Republike Srpske i u cjelini ćemo te dokumente dostaviti predsjedniku Srbije”, naveo je Dodik.\nTo je, ističe, učinjeno, s obzirom da Srbija razgovara sa Prištinom, a da su neke zapadne zemlje rekle da prihvataju nezavisnost Kosova, dok te iste zapadne zemlje krše Dejton, tako što, prema Dodikovim riječima, Republici Srpskoj oduzimaju prava i žele da je konzerviraju i naprave unitarnu BiH.\nTo je, naglašava Dodik, potpuno obrnuti proces koji je viđen na primjeru Kosova i Metohije.\n“Dakle, ideja da se Vučiću dostave podaci u tom pogledu i da može na relevantan način da uporedi različito ponašanje međunarodne zajednice u gotovo identičnim situacijama vezano za statuse”, naveo je Dodik.\nOn je istakao da potpuno razumije da je za Vučića to teško pitanje, ali da Srbija kao “garant Dejtonskog sporazuma, treba i ima obavezu, što predsjednik i pokazuje, da zaštiti legitimna prava Republike Srpske, stečena Ustavom i Dejtonskim sporazumom”.\n“Ukoliko međunarodna zajednica smatra da je Kosovo nezavisno, a jedan dio nje je već pokazao da priznaje nezavisno Kosovo, većina zemalja EU i SAD, onda mi smatramo da i mi možemo kao Republika Srpska da istaknemo pravo na regulaciju statusa koji nama odgovara”, rekao je Dodik.\nPonavlja da je Republika Srpska trajno nezadovoljna statusom u BiH, jer im ona, kaže, ništa nije dobro donijela.\n“I BiH i visoki predstavnik i međunarodna zajednica su oduzimali prava Republici Srpskoj i oni žele da evropskim procesom BiH, to nasilje verifikuju i da se promijeni Ustav i ubaci u Ustav i sve nadležnosti prebace na Sarajevo”, rekao je Dodik.\nRanije danas, Vučić je izjavio da je dobio “određene papire” iz Republike Srpske, te da očekuje i određene odluke Skupštine Republike Srpske, pa će promisliti kako po tom pitanju da se odredi Srbija.\nNije preciznije govorio o tim papirima, a spomenuo ih je u kontekstu izazova koji očekuju Srbiju, a pijre svega, kako je rekao, po pitanju Kosova.\nЈedini “papiri” koji su ranije najavljeni iz Banje Luke tiču se izjave Milorada Dodika, na zajedničkoj pres konferenciji u Banjoj Luci, da je predsjedniku Srbije rekao da se ne može razgovarati o odvajanju Kosova, a da se pritom ne razgovara i o statusu Republike Srpske, odnosno da “ako Kosovo ostaje u Srbiji i Republika Srpska ostaje u BiH”.\nDodik je prenio tada novinarima da se Vučić nije izjašnjavao o toj tezi, a Vučić je rekao da će to učiniti kada dobije obrazloženje na papiru.


Održan sastanak radne grupe u cilju diskusije o projektnim aktivnostima – Serbia and Land Degradation\nPosebna radna grupa formirana za potrebe projekta koji se realizuje u okviru UN Environment / GEF projekta „Unapređenje međusektorskog upravljanja zemljištem kroz smanjenje pritisaka na zemljište i planiranje korišćenja zemljišta“ sastala se 8. juna 2018. godine u cilju razmatranja i usvajanja rezultata istraživanja. Sastanku su prisustvovali predstavnici sledećih institucija: Ministarstvo zaštite životne sredine, Agencija za zaštitu životne sredine, Geološki zavod Srbije, Hidrometeorološki zavod Srbije, Pokrajinski Sekretarijat za urbanizam i zaštitu životne sredine, Institut za ratarstvo i povrtarstvo, Institut za zemljište i Gradski zavod za javno zdravlje Beograd, uz prisustvo predstavnika Programa UN za životnu sredinu (UN Environment).\nTokom sastanka članovima radne grupe su predstavljeni rezultati uzorkovanja i ispitivanja uzoraka zemljišta sa 32 industrijske lokacije, sprovedene obuke predstavnika Agencije za zaštitu životne sredine u izradi planova karakterizacije, kao i plan narednih aktivnosti koji predviđa izradu publikacije o kontaminiranim lokacijama i održavanje regionalnih obuka za izveštavanje prema novom Pravilniku čije se usvajanje očekuje do kraja 2018. godine. Pored toga, predstavljena je i nova Uredba o graničnim vrednostima zagađujućih, štetnih i opasnih materija u zemljištu a bilo je reči i o dva sinergetska projekta koje sprovode UNIDO, odnosno Svetska zdravstvena organizacija (WHO) u saradnji sa Institutom za javno zdravlje Srbije „Dr Milan Jovanović Batut“.\nPored informisanja o aktuelnim aktivnostima institucija čiji su predstavnici, članovi radne grupe dali su i svoje komentare i sugestije za unapređenje pojedinačnih izveštaja o izvršenom uzorkovanju kao i Tehničkog sumarnog izveštaja a imali su prilike i da čuju o daljim planovima koji se tiču dve industrijske lokacije – Zorka-obojena metalurgija u Šapcu i HI Viskoza u Loznici.


U Moskvi počeo sastanak turske i ruske delegacije o primirju u Libiji | TRT Srpski\nU Moskvi počeo sasta...\nU Moskvi počeo sastanak turske i ruske delegacije o primirju u Libiji\nMinistar spoljnih poslova Republike Turske Mevlut Čavušoglu i ministar odbrane Hulusi Akar na temu libijskog pitanja sastali su se s ruskim ministrom spoljnih poslova Sergejom Lavrovom i odbrane Sergejom Šojguom.\nNa sastanku u Moskvi biće razgovarano o naporima na uspostavljanju mira i stabilnosti u Libiji.\nOčekuje se da će u Moskvi biti održan i sastanak premijera Vlade nacionalnog jedinstva u Libiji Fayeza al-Sarraja i lidera separatista Khalife Haftara. Diplomatski izvori navode kako je moguće da će doći do potpisivanja sporazuma o primirju.\nPredsednik Republike Turske Recep Tayyip Erdogan i ruski predsednik Vladimir Putin 8. januara su pozvali sve strane u Libiji na primirje.\nTagovi: Sergej Šojgu , Sergej Lavrov , Hulusi Akar , Mevlut Čavušoglu , Turska , Rusija\nZakon koji predstavlja pravni temelj za službeni izlazak Britanije iz EU 31. januara, stupio je na snagu uz odobrenje kraljice.


"Nismo naučili lekciju" - Sportske.net\nTrener fudbalera Partizana Marko Nikolić osudio je danas isticanje spornog transparenta tokom meča sa Totenhemom i priznao da je takva vrsta ponašanja nešto što se toleriše u domaćim okvirima ali ne u Evropi.\nFoto: Beta/AP Photo/Andrej Cukic\nUoči predstojećeg duela Radničkog 1923 i Partizana u okviru Jelen Superlige trener gostujućeg tima Marko Nikolić osvrnuo se i na nemile događaje koji su pokvarili utisak prekjučerašnjeg susreta sa Totenhemom.\nNikolić je novinarima objasnio da ga jako nervira to što je umesto sjajne organizacije, dobre igre i navijanja u prvi plan iskočio detalj koji bi skupo mogao da košta klub.\n"Nervira me poprilično to. Nervira me zato što mislim da je sve, sem tog minornog, nebitnog incidenta za nas ali bitnog za ljude koji nas procenjuju, bilo na izvanrednom nivou. Pokazali smo da možemo da budemo gospoda, da se borimo na terenu, da organizacija bude na nivou, da makar na jedno veče stvorimo iluziju da fudbal u Srbiji može da ponudi jednu lepu predstavu" rekao je Nikolić.\nPodsećamo da je UEFA pokrenula postupak zbog transparenta koji se pojavio na južnoj tribini stadiona u Humskoj a koji su u Totenhemu doživeli kao antisemitistički.\n"Sve je bilo nerealno dobro i lepo u odnosu na okolnosti koje vladaju u Srbiji. Prosto, sve je izgledalo kao san koji je morao neko da pokvari" kazao je Nikolić i dodao,\n"Treba osuditi taj potez ali sam siguran da nije bilo zle namere. To je duh našeg naroda koji možemo da zadržimo za domaće okvire jer niko drugi sa strane to ne želi da razume. Ja sam se nadao da smo naučili tu lekciju ali izgleda da nismo" zaključio je trener Partizana.\nVicešampion Srbije moraće da se pomiri sa kaznom koju UEFA svakako neće propustiti da izrekne a epilog čitave priče biće poznat početkom oktobra kada će UEFA obelodaniti svoju odluku.


Košarkaši Bajerna iz Minhena i ove godine će se boriti za titulu šampiona Nemačke. Izabranici Dejana Radonjića slavili su sa 95:80 u trećoj utakmici polufinalne serije, protiv Fehte te su tako sa 3:0 obezbedili plasman u finale.\nDobili su prvu deonicu sa 29:12 i pokazali da što pre žele da reše pitanje pobednika.\nU drugom su gosti ipak uspeli da spuste deficit na osam poena.\nPonovo se Bajern odlepio u trećoj deonici, te je postalo jasno da će upisati i treći trijumf.\nRutinski su proiveli posao kraju, aktuelni šampion će u finalu igrati sa boljim iz duela Albe i Oldenburga, trenutno je 2:0 u seriji za sastav iz prestonice.\nBavarce je predvodio Vladimir Lučić sa 17 poena, koliko je ubacio i Danilo Bartel.\nPratili su ih Đedović sa 15 i vrlo dobri Jović sa 14 poena i sedam asistencija. Dangubić je ubacio sedam poena.\nU poraženom sastavu čak 38 poena Ti Džej Breja, koji bi od naredne sezone trebalo da nosi dres Bajerna, 14 je dodao Holins, dok je Jang ubacio 10 poena.


Loša cirkulacija: Brzo zamaranje može da bude znak za uzbunu – BiGportal.ba\n“Do ovakvih pojava dolazi zbog neishranjenosti tkiva i organa krvlju bogatom kiseonikom, koja arterijskim krvotokom pristiže iz srca i pluća. Svaki poremećaj arterijske cirkulacije dovodi do oštećenja funkcije organa i narušavanja zdravlja. Cirkulacija postaje loša zbog različitih obolenja koja oštećuju arterije. Ateroskelroza je od svih najupečatljivija jer je hronično, sistemsko, degenerativno, inflamatorno obolenje, koje vremenom dovodi do sužavanja i zakrečenja krvnih sudova”, objašnjava vaskularni hirurg docent dr Marko Dragaš iz Klinike za vaskularnu i endovaskularnu hirurgiju Kliničkog centra Srbije.\n– Moja poruka je da ne treba da se čekaju simptomi, već da se redovnim kontrolama kod svojih izabranih lekara i usvajanjem zdravog načina života preduprede i na vreme leče svi poremećaji koji dovode do loše cirkulacije zbog zakrečenja arterija. To podrazumeva i da se obavezno kontroliše krvni pritisak i leči hipertenzija, dijabetes, kao i povišen nivo masnoća u krvi koji dovode do aterosklerotskih promena. * Može li loša cirkulacija da se “izleči” ili zaustavi dalji proces?\n– Nažalost, jednom nastalo zakrečenje krvnih sudova se veoma teško povlači. Još uvek ne postoje lekovi za “otpušavanje” arterija. Međutim, ukoliko su promene umereno izražene, određenim lekovima se može donekle popraviti cirkulacija i usporiti napredovanje bolesti. Ali, ako su promene napredovale do te mere da i život ugrožavaju, osim terapije lekovima, neophodne su i neke od hirurških procedura na krvnim sudovima, kao što je, na primer, bajpas, odnosno premoštavanje zapušenih krvnih sudova.


KCB - Koncerti u Galeriji: Muzički program u aprilu 2021. - Dan u Beogradu\nNaslovna » Izlasci » Muzika » Klasika » KCB – Koncerti u Galeriji: Muzički program u aprilu 2021.\nKCB - Koncerti u Galeriji: Duo Bliss\nKCB – Koncerti u Galeriji: Muzički program u aprilu 2021.\nNeko drugi 4. april 2021. Klasika Postavite komentar\nTokom aprila 2021, u okviru ciklusa „Koncerti u Galeriji“ biće održana tri koncerta u Galeriji Artget Kulturnog centra Beograda.\nPrvog ponedeljka ovog meseca (5. april, 20.00) publika će moći da čuje mlade muzičarke, članice dua Bliss, violinistkinju Bojanu Đolović i pijanistkinju Milicu Predolac.\nTrenutno završavaju specijalističke studije kamerne muzike na Akademiji Scuola di Musica di Fiesole u Firenci, koja je u fokusu njihovog profesionalnog rada. Ansambl Bliss je i pokretač festivala kamerne muzike koji je prvi put održan u Nišu, a potom i u Gornjem Milanovcu.\nU Beogradu će izvesti program koji čine dela Arva Perta, Peterisa Vasksa i Maksa Rihtera. Odabrale su kamernu muziku koju odlikuje jasnoća izraza, jednostavnost i prijemčivost, ali koja od izvođača zahteva izuzetnu osetljivost i ekspresivnost, a od slušaoca punu koncentraciju i otvorenost.\nSledećeg ponedeljka, 12. aprila od 20.00, multimedijalna autorka i pijanistkinja Maja Grinal, predstaviće svoj projekat „Survivers“ u kome se bavi „problemima deteta u disfunkcionalnoj porodici, njegovim herojskim preživljavanjem i transformacijom iskustva od sputanosti do slobode“.\nMuzičku osnovu za ovu dramu čine dela Dmitrija Šostakoviča (tri segmenta iz opera Ledi Magbet Mcenskog okruga aranžiranog za klavir, K. Maganini) kao i dve autorske kompozicije Maje Grimalt i Dejana Škopelje. Saradnici na ovom projektu su Spomenka Milić, Dejan Škopelja, Biljana Milin i Ljiljana Jakšić.\nOdabrani za odabrane\nPoslednji koncert zakazan je za ponedeljak 26. april (20.00) i prilika je da se proslavi jubilej: 20 godina od prvog koncerta pod nazivom „Odabrani za odabrane“ koji je održan 10. februara 2001. u Likovnoj galeriji Kulturnog centra Beograda.\nKao mala institucija „Odabrani“ su uspeli da se održe i aktivno funkcionišu već 20 godina. Pod ovim imenom je nastupilo više od sto mladih muzičara – pijanista, solo pevača, gudača. Osnivač i selektor programa Odabranih je pijanista, samostalni umetnički saradnik na Katedri za solo pevanje FMU, Vladimir Stojnić.\nKulturni događaji se održavaju uz propisane epidemiološke mere za suzbijanje širenja COVID-19, a broj mesta za publiku u Galeriji Artget ograničen.\nZato je obavezno da svoje mesto rezervišete prijavom (naglasiti za koji koncert) na e-mail adresu damjana.njegic@kcb.rs ili telefonom na 011/2622-058. Prijavljivanje je moguće do dana koncerta u 12.00 ili dok se mesta ne popune. Početak koncerata zakazan je za 20.00.\nZa sve one koji ne budu u mogućnosti da prisustvuju događaju, snimak dela koncerta će biti objavljen na YouTube kanalu Kulturnog centra Beograda nekoliko dana nakon koncerta. (danubeogradu.rs)\nTagovibojana đolović duo bliss fmu galerija artget izlasci kcb klasika maja grinal milica predolac muzika proleće u beogradu studenti za dž\nPrethodni U čast povratka najjačih fudbalskih liga Evrope – uzmi 1.500 DINARA NA POKLON\nSledeći Bez struje i bez vode u Beogradu, 5. april 2021.


Na graničnom prelazu Horgoš, na izlazu iz zemlje, teretna motorna vozila čekaju pet sati, saopštio je večeras Auto-moto savez Srbije. Prema informacijama Uprave granične Policije, dobijenim u 17:15, na prelazu Kelebija, takođe na izlazu iz zemlje, kamioni čekaju dva sata.\nPrema informacijama Uprave granične Policije, dobijenim u 17:15, na prelazu Kelebija, takođe na izlazu iz zemlje, kamioni čekaju dva sata. Na graničnom prelazu Gradina, teretna vozila čekaju 90 minuta, a na Batrovcima 60 minuta.\nAMSS DOJAVA: Teretna vozila na Horgošu čekaju i do 5 sati, za putnička vozila nema zadržavanja!\nTeretna vozila najduže čekaju na prelazu Horgoš, gde se na izlaz iz zemlje čeka pet sati. Prema poslednjim informacijama iz Uprave granične policije, za putnička vozila nema zadržavanja ni na jednom graničnom prelazu, saopšteno je danas iz Auto-moto saveza Srbije (AMSS).\nGranični prelazi prema Hrvatskoj: Putnički saobraćaj bez zadržavanja, kamioni u koloni od kilometar\nPred poslednji vikend u septembru nešto je povoljnija situacija na graničnim prelazima prema Republici Hrvatskoj. Na graničnom prelazu Batrovci i graničnom prelazu Šid putnički saobraćaj se odvija bez zadržavanja, dok se na terminalu za teretni saobraćaj čeka nekoliko sati.\nDobra prohodnost puteva, kamioni na Horgošu čekaju pet sati\nNa svim glavnim putnim pravcima u Srbiji prohodnost je dobra, saopštio je večeras Auto-moto savez Srbije. Kako se navodi, usporenu vožnju treba očekivati na mestima gde ima radova na putu. Prema poslednjim informacijama dobijenim od Javnog preduzeća "Putevi Srbije", na naplatnim ...\nNova - 26.09.2021\nKamioni na graničnom prelazu sa Mađarskom Horgoš na izlaz iz zemlje čekaju pet sati, dok se na prelazu Kelebija sa istom državom na izlazu zadržavaju tri sata, poslednji su podaci Uprave granične policije. Teretnjaci na izlazu iz Srbije ka Hrvatskoj kod Šida takođe čekaju tri ...


Шарчевић: Предузете конкретне мере за оснаживање науке | Министарство просвете, науке и технолошког развоја\nŠarčević: Preduzete konkretne mere za osnaživanje nauke\njul 10, 2018 | Vesti, nauka\nMinistar prosvete, nauke i tehnološkog razvoja Mladen Šarčević prisustvovao je danas u Rektoratu Univerziteta u Beogradu uručivanju priznanja koja Centar za promociju nauke dodeljuje pojedincima i ustanovama čiji su projekti doprineli promociji, popularizaciji i unapređivanju nauke.\nŠarčević je istakao da je Republika Srbija preduzela niz konkretnih mera za osnaživanje nauke i dodao da je samo u 2018. godini, budžet za nauku povećan 15.2%.\nPrepoznate su vodeće naučne institucije u zemlji, redefinisana je i osnažena njihova uloga kroz statuse instituta od nacionalnog značaja za Republiku Srbiju. Posle više od četiri decenije pauze, osnovan je jedan nov naučni institut, bez gašenja postojećih. Stvorena je, i proširuje se, infrastruktura neophodna za konverziju naučnih rezultata u proizvode i tehnologije kroz naučno-tehnološke parkove u Beogradu, Novom Sadu, Nišu, Čačak, kazao je on.\nMinistar je naveo i da je u poslednje četiri godine raspisano više od 20 poziva i konkursa za strateške, inovacione i bilateralne projekte, uz stabilno finansiranje preko 700 projekata kroz tri programa.\nNaučna infrastruktura je dodatno osnažena strateškim projektima Vlade Republike Srbije. Sproveden je konkurs za angažovanje preko hiljadu najboljih studenata kako bi se sprečio njihov odlazak u inostranstvo i obezbedila dugoročna održivost naučnog sektora, rekao je Šarčević.\nProrektor Univerziteta u Beogradu Živoslav Tešić ocenio je da sredstva uložena u promociju nauke a koja su transferisana preko Centra za promociju nauke odlaze u prave ruke.\nSrbija je mala i nerazvijena država, ali naporima resornog ministarstva se trudi da obezbedi maksimalna sredstva za razvoj nauke. U svetu interneta teško je zainteresovati mlade i vratiti ih na obrazovanje i nauku, rekao je Tešić.\nVršilac dužnosti direktora Centra za promociju nauke Marko Krstić rekao je da mu je čast da uruči priznanja ovogodišnjim dobitnicima.\nZnajući da time nagrađujemo ljude pune entuzijazma i elana ali i sa druge strane decu, učenike, studente koji će biti neposredni korisnici tog entuzijazma i elana. Svima vama koji se bavite promocijom i popularizacije ja se zahvaljujem i želim vam da istrajete u tome, rekao je on.\nMinistarstvo prosvete, nauke i tehnološkog razvoja preko Centra za promociju nauke već osmu godinu proslavlja nacionalni Dan nauke, 10. jul. Dan nauke je proglašen uredbom Vlade Srbije iz 2010. godine, obeležava se na dan rođenja istaknutog srpskog naučnika, Nikole Tesle.\nCentar za promociju nauke dodeljuje priznanja organizacijama i pojedincima koji su učešćem na Javnom pozivu za finansiranje projekata promocije nauke pokazali originalne ideje i koji će tokom naredne godine razvijati svoje projekte.\nCentar za promociju nauke kontinuirano od 2011 raspisuje ovakve pozive. Od 2011 pa do danas ukupno je odobreno i finansirano 415 projekata i izdvojeno 96 miliona dinara.


BalkanMagazin :: Kilovati u Srbiji skuplji nego u Nemačkoj!?!\nsubota, 12. januar 2013 15:00\nNajavljeno poskupljenje električne energije za industrijske potrošače, među kojima su i nemačke kompanije, razumevajući položaj države Srbije, dovelo bi do toga da ovaj energent bude skuplji nego u Nemačkoj. To je izjavilo Hajnc Vilhelm, ambasador Savezne Republike Nemačke u Republici Srbiji koji je sa Arturom Hertleom, rukovodiocem privrednog odeljenja ambasade u četvrtak posetio Ministarstvo energetike, razvoja i zaštite životne sredine.\nZorana Mihajlović, ministar energetike, razvoja i zaštite životne sredine saglasila se da poskupljenje električne energije odjednom može biti problem za industrijske potrošače, da je o tome razgovarano i da će Elektroprivreda Srbije (EPS) obaviti razgovore sa predstavnicima velikih industrijskih potrošača.\nMihajlović je dodala da je poskupljenje električne energije proces i da će se ono odvijati u etapama kako bi se svi lakše prilagodili. Lakše će biti industrijskim potrošačima da prilagode svoje poslovanje, ako prvo povećanje bude početkom godine, dok bi sledeće moglo uslediti naknadno do kraja ove ili, ako ekonomske kalkulacije pokažu da je izvodivo, čak i početkom sledeće godine, navodi se na sajtu Ministarstva energetike, razvoja i zaštite životne sredine.\nDruga tema o kojoj se razgovaralo jesu uslovi u oblasti izvora obnovljive energije, posebno smanjenje podsticajnih (feed-in) tarifa za energiju vetra.\nHajnca Vilhelma interesovali su i uslovi za projekte vezane za biomasu, kao i kada će Uredba za tu oblast stupiti na snagu.\nNaglasivši da su za energiju vetra podsticajne tarife smanjene sa 9.5 na 9.2, ali da je uvedena godišnja indeksacija za iznos inflacije u evro zoni ministarka Mihajlović je podsetila da su razgovori vođeni sa svim zainteresovanim stranama, koji su na kraju izrazili zadovoljstvo ponuđenim rešenjima i dodala da su povećane podsticajne tarife za biomasu i kogenerativna postrojenja, jer je glavni cilj povećanje energetske efikasnosti.\nMinistarka energetike je, takođe, rekla da očekuje da će Uredba o obnovljivim izvorima energije biti pred Vladom Republike Srbije do sredine tekućeg meseca.\nU vezi sa odnosima RVE i EPS, koji su potpisnici Memoranduma o ovom projektu, Mihajlović je rekla da očekuje da stručne grupe RVE i EPS počnu da rade uskoro, da se može očekivati završetak studije o izvodljivosti do juna i da bi želela da se ugovor ostvari do kraja godine.\nGasovod Južni tok, čiji je početak realizacije bio predmet interesovanja ambasadora SR Nemačke u Srbiji, kako je navela, je veoma važan za Srbiju i dodala da se početak radova očekuje u prvom tromesečju ove godine.\nTokom veoma sadržajnog razgovora izražena je želja za češćom razmenom informacija, kako bi se, s obzirom na veliki broj nemačkih investitora u Srbiji ostvarila još bolja saradnja.


Pristupni pregovori Srbije i EU za Poglavlje 27 - fokus za delovanje organizacija civilnog društva u oblasti životne sredine | CSOnnect\nPristupni pregovori Srbije i EU za Poglavlje 27 - fokus za delovanje organizacija civilnog društva u oblasti životne sredine\nO važnosti priključenja Srbije Evropskoj uniji, ali i o detaljima ovog važnog procesa, na radionici u «Mokrin House» govorili su Ola Andresen, savetnik, Ambasada Švedske, prof. dr Tanja Miščević, šefica Pregovaračkog tima za vođenje pregovora o pristupanju Republike Srbije Evropskoj uniji i doc. dr Mirjana Drenovak- Ivanović, članica pregovaračkog tima za Poglavlje 27.\nPredstavnice i predstavnici udruženja građana, koje su finansijski podržane kroz «Program podrške organizacijama civilnog društva u Srbiji u oblasti životne sredine», uzeli su učešće na radionici o pristupnim pregovorima Republike Srbije i Evropske unije za Poglavlje 27. Radionica je održana u Mokrinu od 26 – 29. juna 2017. godine i kao postavljeni cilj imala je da predstavnicima organizacija civilnog društva još više približi proces pristupanja Republike Srbije Evropskoj uniji, ali i da im kroz dijalog sa članicama pregovaračkog tima omogući da saznaju kako teče pripremni proces izrade Nacrta pregovaračke pozicije.\nOla Andrsen, savetnik u Odeljenju za Međunarodnu razvojnu pomoć Švedske u Srbiji, istakao je da Kraljevina Švedska podržava saradnju javnog i civilnog sektora u Srbiji, kao i da je veliki procenat donacija njegove Vlade usmeren i na rešavanje problema u životnoj sredini u Srbiji. «Švedska je članica Evropske unije, a Evropska unija je jedan od najvećih donatora Srbije, što je jasan pokazatelj koliko je Srbija bitna Evropskoj uniji, kao zemlja u procesu pridruživanja. Želeo bih da naglasim da Švedska ima politiku zasnovanu na rodnim načelima, što znači da u svemu što radimo uzimamo u obzir rodni aspekt, a životna sredina uvek obuhvata i rodnu perspektivu. Nama, kao Ambasadi Švedske, je bitno da u Srbiji ostvarimo funkcionalna partnerstva sa institucijama Republike Srbije ali i sa organizacijama civilnog društva». Ono što je dodatno apostrofirao je da «civilno društvo ima važnu ulogu u praćenju dijaloga institucija Srbije sa Evropskom unijom i da su pitanja rešavanja problema u životnoj sredini jednako «teret koji dele država i građani». Formiranje novog Ministarstva zaštite životne sredine, gospodin Andersen je ocenio kao veoma pozitivno jer smatra da će napredak po pitanju otvaranja Poglavlja 27 biti siguran, ali i da će se mnogo više i sistematičnije raditi na nagomilanim problemima u oblasti zaštite životne sredine.\nŠefica Pregovaračkog tima za vođenje pregovora o pristupanju Republike Srbije Evropskoj uniji, prof. dr Tanja Miščević, govorila je o složenosti pregovaračkog procesa i velikom broju uslova koje treba ispuniti kako bi se ostvario napredak u procesu pristupanja. Broj merila stalno raste, a kako se menjaju društvene prilike u EU javlja se i potreba za kreirenjem novih merila. Kada je reč o Poglavlju 27, istakla je «da je to poglavlje za koje će institucije tražiti najduže vremenske okvire, jer pored toga što je najskuplje i najzahtevnije, neophodno je izgraditi kapacitete kako na državnom, ali mnogo više, na lokalnom nivou, koji će voditi proces rešavanja problema». Profesorka Miščević istakla je da će «veliki izazov biti da koristeći princip cirkularne ekonomije, problem pretvorimo u korist i iskoristimo reciklažu kao potencijal za investicije i nova radna mesta». Dodatno, prof. Miščević navela je da je «momenat ulaska u članstvo EU važan jer ćemo imati mogućnost za povlačenje većih sredstava, ali je takođe i ovaj tranzicioni period jako bitan jer iz njega moramo maksimalno da iskoristimo opredeljeni novac iz pretpristupnih fondova i donacija koje država dobija kroz bilateralne fondove». Šefica Pregovaračkog tima istakla je važnost uloge koju civilno društvo ima u monitoringu pregovaračkog procesa, i poručila okupljenim predstavnicima da maksimalno iskoriste Nacionalni konvent o Evropskoj uniji kao prepoznato telo. Ona je podržala delovanje organizacija civilnog društva koje deluju pod okriljem CSOnnect programa, naglasivši da je razumevanje potrebe promene svesti kada je ekologija u pitanju, naš najveći unutrašnji problem i izazov.\nČlanica pregovaračkog tima za Poglavlje 27 doc. dr Mirijana Drenovak – Ivanović. istakla je da je statistika u životnoj sredini jako loša, da su pred institucijama Republike Srbije veliki izazovi: pravni (skoro trećinu svih propisa čine propisi iz oblasti životne sredine), ekonomski (troškovi prilagođavanja standardima EU iznosi oko 10,6 milijardi evra dok primena tih propisa donosi duplo veće koristi) i administrativni (nedostatak administrativnog kapaciteta, posebno u lokalnim samoupravama). «Da bi se videli rezultati, potrebno je da prođe mnogo godina ali isto tako, da se uključi veliki broj aktera, i to ne samo institucije, već i industrija i organizacije civilnog društva, ali svi građani koji će podržati reformski proces i primenu propisa iz sfere životne sredine», istakla je profesorka Drenovak - Ivanović.\nProgramska direktorka Centra za evropske politike (CEP), Milena Lazarević je na radionici u Mokrinu govorila o procesu kreiranja javnih politika, ali i o zahtevima koji dolaze u okviru procesa pristupanja EU. Ona je kroz praktični grupni rad sa učesnicima, koristeći metodologiju «World Café-a», pomogla da učesnici identifikuju ključne probleme, prioritizuju potencijalna rešenja, i definišu odgovorne aktere i izvore finansijskih sredstava za implementaciju datih rešenja. Predstavljanjem ključnih zahteva Evropske unije i kriterijuma za države kandidate, trenutnog statusa izrade Nacrta pregovaračke pozicije, i nakon realizovane radionice i rada u grupama, uloga civilnog sektora je pojašnjena i jasnije definisana u pregovaračkom procesu, u cilju da se što više organizacija na što bolji način pozicionira kao partneri institucijama Republike Srbije na evropskom putu, preuzimajući ulogu ,,budnog oka“, za sve faze procesa. Pored korisnih informacija o trenutnom statusu izrade Nacrta pregovaračke pozicije Republike Srbije i narednim planiranim koracima, kroz praktičan rad u grupama, predstavnici organizacija u okviru CSOnnect programa definisali su i dalje planove delovanja u oblasti životne sredine.\nRadionica o pristupnim pregovorima Srbije i EU za Poglavlje 27 realizovana je u okviru «Programa podrške organizacijama civilnog društva u Srbiji u oblasti životne sredine» koje finansijski podržava Švedska agencija za međunarodni razvoj – Sida. Ova radionica realizovana je u partnerstvu sa Centrom za evropske politike (CEP).


Rusiji oduzeto pravo glasa u Evropi – Zvornik Danas\nNaslovna/VIJESTI/Svijet/Rusiji oduzeto pravo glasa u Evropi\nSTRAZBUR – Parlamentarna skupština Savjeta Evrope (PACE) usvojila je danas rezoluciju kojom se ruskoj delegaciji oduzima pravo glasa u ovom tijelu do kraja godine zbog pripajanja Krima Ruskoj Federaciji.\nRuska delegacija zbog toga je napustila sjednicu Parlamentarne skupštine, saopštio je njen šef Aleksej Puškov, koji obavlja i funkciju predsjednika komisije za spoljne poslove u Državnoj Dumi.\nOn je rekao da će Rusija naknadano „razmotriti pitanje nastavka rada“ u ovom tijelu, prenio je Itar-tas.\nParlamentarna skupština Savjeta Evrope usvojila je rezoluciju sa 145 glasova „za“, 21 „protiv“ i 22 „uzdržana“.\nParlamentarci su podržali izvještaj šefa Posmatračke komisije PACE-a Štefana Šenaha, koji je predložio „mekše“ sankcije i oduzimanje prava glasa ruskoj delegaciji do kraja godine.\nRuski predstavnici istovremeno su do kraja ove godine isključeni iz svih upravnih tijela i misija Parlamentarne skupštine.\nRuska delegacija nije prisustvovala debati o ovoj rezoluciji.\nPoslanici Parlamentarne skupštine Savjeta Evrope odbili su da zamrznu članstvo Rusije u ovom tijelu, kao i prijedlog Britanca Roberta Volkera da se ukinu ovlaštenja ruske delegacije.\nRusiji tri vrste sankcija\nParlamentarna skupština Savjeta Evrope usvojila je danas rezoluciju kojom se prema Rusiji uspostavljaju tri vrste sankcija, od kojih je jedna oduzimanje prava glasa u Savjetu Evrope, izjavila je Srni član Stalne delegacije parlamenta BiH u Parlamentarnoj skupštini Savjeta Evrope Milica Marković.\nNaglašavajući da je za rezoluciju glasala većina poslanika, njih više od 140, Markovićeva je navela da se Rusiji zabranjuje rad u Stalnom komitetu, odnosno kolegijumu Parlamentarne skupštine Savjeta Evrope, i učešće u posmatračkim misijama koje Parlamentarna skupština Savjeta Evrope šalje da prate izbore u zemljama.\n„Rusija ostaje član Savjeta Evrope, ali se praktično potpuno parališe rad njihove delegacije. Ove sankcije trajaće do kraja godine, a Savjet Evrope zadržava pravo da u januaru 2015. godine prolongira te sankcije ili preduzme još rigoroznije, a to je isključenje Rusije“, naglasila je Markovićeva.\nPrema njenim riječima, šef delegacije Rusije u Parlamentarnoj skupštini Savjeta Evrope Aleksej Puškov održao je nakon glasanja konferenciju za novinare, na kojoj je rekao da će ruska delegacija zajedno sa rukovodstvom Rusije razmotriti mogućnost da ruski poslanici sami napuste Savjet Evrope, jer je njihovo članstvo postalo fiktivno i besmisleno.\nMarkovićeva je navela da zbog obaveza nije prisustvovala današnjoj sjednici Parlamentarne skupštine Savjeta Evrope i da nije glasala, ali je podsjetila da je juče i prethodnih dana na sjednicama Komiteta za pravna pitanja glasala protiv rezolucije.\nOna je istakla da joj nije poznato kako su o rezoluciji glasali ostali članovi Stalne delegacije Parlamentarne skupštine BiH Saša Magazinović, Ismeta Dervoz i Senad Šepić, ali da je to lako utvrditi na osnovu listinga.\nPrema njenim riječima, Ismeta Dervoz je inicirala da unutar Stalne delegacije BiH bude postignut dogovor kako da se odnose prema rezoluciji o Rusiji, o čemu je razgovarano u utorak, 8. aprila, prije podne.\n„Rekla sam da ću glasati protiv i da mislim da bi i oni u najmanju ruku trebalo da budu uzdržani, zbog toga što je Rusija imala korektan odnos prema BiH u oktobru prošle godine kada je bilo riječi o BiH i zbog toga što je Rusija jedan od najvažnijih investitora u BiH, da ne govorim o tome da BiH ima veliki dug za gas“, navela je Markovićeva.\nPrema njenim riječima, oni su na to rekli da mogu biti uzdržani, a da ona bude protiv.\n„Saznala sam između redova da je ambasador BiH sugerisao da ne idemo na sjednicu, da uopšte ne glasamo“, rekla je Markovićeva.\nbh poslanici delegacija izbacena milica markovic napustila rusija sankcije savjet evrope


Sa Radničkim je 1980. i 1984. osvojila Kup evropskih šampiona, a 1986. je sa istim klubom osvojila i Kup pobednika kupova.\nSvetlana Kitić je aktivnu igračku karijeru okončala u 2006, u svojoj 46 godini. Od 2006. pa do 2008. godine je obavljala dužnost sportskog direktora Ženske rukometne reprezentacije Bosne i Hercegovine, a sa 48 godina se ponovo aktivirala kao igračica u Radničkom.\nZa najbolju mladu igračicu sveta, proglašena je 1977. godine, a za najbolju rukometnu igračicu sveta za 1988. godinu proglašena je od strane Svetske rukometne federacije.\nNa osnovu glasova u anketi Svetske rukometne federacije, u avgustu 2010, Svetlana Kitić je ubedljivo, sa čak 84,1 odsto glasova, proglašena za najbolju rukometašicu svih vremena.\nRedakcija "Blica" želi našoj rukometnoj legendi srećan rođendan, kao i zdravlje i uspehe na ličnom i poslovnom planu.


Nikolić odao počast srpskim vojnicima - Radio-televizija Vojvodine\n| 00:15 → 10:32\nSOLUN - Predsednik Srbije Tomislav Nikolić odao je danas na vojničkom groblju Zejtinlik u Solunu počast srpskim vojnicima povodom Dana primirja u Prvom svetskom ratu.\nPočast srpskim vojnicima odali su i šef srpske diplomatije Ivan Mrkić, ministar kulture Bratislav Petković, savetnik predsednika Srbije Marko Đurić, ambasador Srbije u Grčkoj Dragan Županjevac i predstavnik grčkog Ministarstva spoljnih poslova Tanos Kocionis.\nNikolić se upisao i u spomen knjigu, gde je napisao:"Uvek kao da je prvi put. Ponosno, časno, viteški, srpski. Pamtićemo večno. Prenećemo deci i njihovoj deci".\nPredsednika Srbije je na groblju dočekao deka Đorđe Mihailović, čija porodica već nekoliko decenija brine o tom kompleksu.\nNakon obilaska srpskog vojničkog groblja u Solunu, Nikolić će posetiti Svetu goru.\nVojničko groblje Zejtinlik\nU spomen na poginule vojnike u Prvom svetskom ratu na groblju je podignuta i kapela-crkva, ispod koje se nalazi kripta sa preko 6.000 posmrtnih ostataka srpskih vojnika.\nO velikom stradanju srpskih vojnika svedoče i stihovi Vojislava Ilića na ulazu u kapelu: "Blago potomstvu što za njima žali, jer oni behu ponos svome rodu. Blago i njima, jer su slavno pali za Otadžbinu, Kralja i Slobodu".\nDelegacija Srbije, koju predvodi Nikolić, sutra će na ostrvu Vido učestvovati na komemorativnoj ceremoniji u Memorijalnom centru i položiti venc u "Plavu grobnicu".\nKako je najavljeno, delegacija će posetiti i postavku u "Srpskoj kući" na Krfu, posvećenu boravku srpskih trupa na tom ostrvu tokom Prvog svetskog rata.\nDan primirja u Prvom svetskom ratu - 11. novembar novoustanovljeni je praznik u Srbiji, a ove godine će biti prvi put obeležen, nakon što je Skupština Srbije krajem 2011. godine usvojila izmene Zakona o državnim i drugim praznicima.\nPrvi Svetski rat, čiji je neposredni povod bio ubistvo austrougarskog nadvojvode Franca Ferdinanda u Sarajevu, koje je na Vidovdan 1914. izvršio Gavrilo Princip, završen je četiri godine kasnije, potpisivanjem Versajskog mira 28. juna.\nPosle briljantnih pobeda nad austrougarsko-nemačkom vojskom tokom 1914. i 1915. godine, srpska vojska i deo naroda su počeli povlačenje pred nadmoćnijim neprijateljem.\nOporavak vojske na Krfu, gde su bili i srpski parlament i vlada, bio je veoma brz, razvijen je socijalni, kulturni i zabavni život, izlazili su srpski listovi, najmlađi su krenuli u škole, a vojska se oporavljala i pripremala za proboj Solunskog fronta.\nNikolić je posetu Grčkoj započeo juče, na poziv predsednika te zemlje Karolosa Papuljasa, a razgovarao je sa državnim vrhom te zemlje, kao i sa predstavnicima grčke privrede.\nNikolić: Život na KiM može da se sredi\nNikolić: Ispunićemo uslove EU, nećemo...\nhmmm 10. 11. 2012. 09:27\nCast je doci i odati postu pravim Srbima,Da se ja pitam uveo bih obavezu vrednovanja cast i kodeks vodecih politicara Srbije kao i i ostalih politicara ex Jugoslavije regiona.Tada bi se pokazalo da dobar deo njih nema dovoljni nivo ni casti ni postenja u sebi ni kao politicar ni covek da se kvalifikuje i dopusti im se da budu posetilac svetog Srpskog groblja u SolunuSlava svim palim plemenitim pravim Srbima u 1 svetskom ratu.Zeljno ocekujem da dodju prave i istinske vodje Srbije i stvore federaciju sa Rusijom,jaku i celovitu Srbiju i trajno oslobode porobljenu juznu Srbiju od okupatora,albanskih terorista i domacih izdajnika.Nikada u EU !


Izvor: B92/Sport arhiva vesti 16.05.2019 - Naslovi.net\nOvo novac ne može da kupi: 100.000 navijača pevalo "Tadić's On Fire" VIDEO\nFudbaleri Ajaksa proslavili su s navijačima u Amsterdamu titulu šampiona Holandije, prvu koju je taj klub osvojio od 2014. godine. Po navodima holandskih medija, na ulicama Amsterdama bilo je oko 100.000 ljudi. Policija je u jednom trenutku apelovala na… »\nZvezda zove na druženje i promociju dresa sa tri zvezdice\nCrvena zvezda je osvojila titulu i za nedelju, 19. maj, sprema se crveno-bela šampionska proslava. Pre toga, u petak, 17. maja, od 14 časova biće organizovana promocija novog dresa za sezonu 2019/2020, i to u Red Star šopu na stadionu "Rajko Mitić"… »\nB92: Zvezda podelila već 10.000 karata za proslavu tituleB92: Zvezdaši već okupirali blagajnu "Mitića" zbog karata za proslavu titule FOTO\nKošarkaši Partizana pobedili su na gostovanju Mega Bemaks sa 90:81, u šestom kolu Superlige Srbije. Izabranici Andree Trinkijerija ostali su perfektni i posle ovog duela, što znači da su praktično obezbedili prvo mesto pred plej-of. Najefikasniji u… »


Završetak Karadjordjeve 15.avgusta | VAmedia - info portal\n03/08/2016 03/08/2016 Нема коментара на Završetak Karadjordjeve 15.avgusta\nKaradjordjeva ulica biće puštena u saobraćaj 15 avgusta. Do potpune finalizacije projekta iz 2010. godine ostaje još stotinak metara na Jadru.\nDirektor Direkcije Zoran Trifunović najavio je otvranje Karadjordjeve ulice za 15. avgust. Na susret sa novinarima na gradilištu u Karadjordjevoj došao je sa bivšim direktorom Direkcije , sada zamenikom gradonačelnika Draganom Jeremićem. „ Jedan direktor je započeo rekonstrukciju , evo ja kao drugi je završavam i zahvaljujući rebalnsu budžeta nastavljamo dalje radove. Teža pitanja ostavite zameniku “, rekao je novi direktor Direkcije našalivši se sa valjevskim novinarima. Istini za volju prvo pitanje odnosilo se na vremensko trajanje radova u Karadjordjevoj upućeno upravo zameniku gradonačelnika Jeremiću koji je svojevremeno završetak radova najavio za kraći vremenski period.\n„ Čekalo se zbog vremena i kiše koja je povremeno ometala radove jer jednostavno tampon mora da se suši ukoliko bi stavili asfalt preko vlažne podloge sve bi brzo potonulo. Takodje čekao se Vodovod da završi svoj deo posla , ali evo sad polako privode se poslovi kraju“, rekao je Jeremić koji se zahvalio novom direktoru Direkcije na nastavku programa i radova. „ Za svaku je pohvalu činjenica da je Direkcija već odradila brojne tendere. Pred njima je oko 50 tendera i svako ko želi da se u to uveri može tu informaciju da pronadje na sajtu Direkcije .U roku od dva dana oni su raspisali 15 novih tendera koji prate rebalans budžeta“, rekao je Jeremić.\nZoran Trifunović smatra da će završetkom ovih radova grad dobiti jednu pravu ozbiljnu celinu kada je u pitanju centralna gradska saobraćajnica. „Na zadovoljstvo svih gradjana sigurno radovi se privode kraju. Ostaje da se u narednom periodu rekonstruiše još jedan mali deo oko stotinak metara na Jadru, ali je to svakako manji zahvat i obim radova u odnosu na sve ono što je ovde uradjeno ,računajući i treću traku u Uzun Mirkovoj ulici koja je pratila ovu rekonstrukciju“, kaže Trifunović.\nNakon Karadjordjeve uslediće radovi u Pantićevoj i Vojvode Mišiće ,a nakon toga sledi Sindjelićeva od Pantićeve do duplih traka. „ Tu se radi novi sloj asfaltnog zastora trotoari. Ostaje i kružni tok na spajanju sa ulicom Vladike Nikolaja . Javna nabavka je završena , takodje još jedan kružni tok očekujte na raskrsnici Mirka Obradovića i Hajduk Veljkove ulice“ , navodi Trifunović.\nS obzirom da Vodovod radi rekonmstrukciju svih priključaka u Pantićevoj ulici sada nije moguće pristupiti rekonstrukciji same ulice, ali će nakon njihovih radova ulica delom biti sanirana.“Mora se uraditi sanacija kolovoza i sledeće godine je predvidjeno da se uradi Pantićeva u delu gde je radio Vodovod i kuda je prošao Toplovod i kao što je direktor najavio deo Karadjordjeve od Dušanove do Radničke ulice. Takodje biće uradjena i Dušanova i ti radovi će pratiti Vodovod takodje u njihovim radovima.Imamo naznake da će jedna češka kompanija donirati eksperimentalnu led rasvetu koja bi trebalo da traje značajno duže nego ova rasveta tako da će i to biti uradjeno“, doadao je pomoćnik direktora za tehnička pitanja Milan Trifunović.


industrija mašina i opreme, prehrambena industrija, drvna i industrija nameštaja i industrija gume i plastike.\nPravo na učešće u Programu imaju mikro, mala i srednja privredna društva i preduzetnici koji ispunjavaju sledeće uslove:\nda obavljaju delatnost u okviru jednog od sektora prerađivačke industrije grupisane u četiri oblasti: industrija mašina i opreme, prehrambena industrija, drvna i industrija nameštaja i industrija gume i plastike;\nObrazac 1 - popunjena prijava\nPotvrda nadležne Poreske uprave da je Podnosilac prijave izmirio sve javne prihode (poreze i doprinose) u prethodnoj godini, koje ne sme biti izdato pre datuma objavljivanja javnog poziva (original ili kopija) ili poreska prijava za konačno utvrđenje poreza na prihode od samostalne delatnosti i doprinosa za obavezno socijalno osiguranje za 2018. godinu (obrazac PPDG-1S).\nRazvojna agencija Srbije zadržava pravo da, ukoliko je potrebno zatraži dodatnu dokumentaciju od Podnosioca prijave ali samo za kompletne podnete prijave.\nPrateću dokumentaciju i ostale informacije o Programu možete naći OVDE\nMore in this category: « Javni poziv nezaposlenima za dodelu subvencije za samozapošljavanje u 2019. godini\tMinistarstvo privrede objavilo je Javni poziv za dodelu bespovratnih sredstava u okviru programa podrške malim preduzećima za nabavku opreme »


Anticelulit mezoterapija – za uklanjanje celulita i telo bez “pomorandžine kore” - Diva poliklinika\nAnticelulit mezoterapija – za uklanjanje celulita i telo bez “pomorandžine kore”\nCelulit su uporne promene u masnom tkivu vidljive golim okom, a često podseća na “pomorandžinu koru”. Teško ga je ukloniti, ali uz pomoć sastojaka koji se nalaze u koktelu za anticelulit mezoterapiju moguće je ga se rešiti.\nŠta je anticelulit mezoterapija?\nAnticelulit mezoterapija je efikasan način za uklanjanje celulita.\nOva procedura podrazumeva aplikovanje minerala, vitamina, amino kiselina, sagorevača masti i drugih sastojaka koji se nalaze u mezokoktelu u dublje slojeve kože kako bi se uklonio celulit i smanjio obim.\nŠta je celulit i kada se javlja?\nCelulit su degenerativne promene u potkožnom masnom tkivu. Pojavljuju se u obliku kvržica, čvorića i udubljenja na koži na različitim delovima tela. Kada je dugo prisutan, u kasnijem stadijumu, može se videte golim okom i to je ono što prepoznajemo pod nazivom “pomorandžina kora”.\nDo pojave celulita dolazi zbog nepravilne razmene materija u tkivu i usporene eliminacije štetnih materija iz međućelijskih prostora i može se javiti u bilo kom životnom dobu od puberteta do menopauze.\nRazličita istraživanja ukazuju na to da čak više od 85% žena starijih od 18 godina ima celulit.\nCelulit se ne vezuje isključivo za gojaznost jer se može javiti i kod osoba sa idealnom težinom, pa čak i kod onih sa manjkom kilograma.\nMasne ćelije, koje se nalaze u potkožnom masnom tkivu, odvajaju vezivne septe, koje prave komorice. Kako vreme prolazi, ćelije masti se povećavaju, gomilajući toksine i vodu, a oko njih se stvaraju neelastična vlakna. Ona blokiraju masne ćelije i onemogućava se da do njih dođu hormoni i enzimi koji inače omogućavaju pravilan metabolizam.\nTada nastupaju degenerativne promene masnog tkiva – javlja se celulit.\nNa kojim mestima se najčešće pojavljuje celulit?\nCelulit je čest na:\nna području oko skočnog zgloba,\npa čak i na rukama i\nCelulit može biti\nmeki (koji se javlja na početku i on se može lečiti) i\ntvrdi (nastaje kasnije i teže se uklanja, te nikada u potpunosti).\nRazličiti su uzroci za nastanak celulita:\n• Genetski faktor\n• Nedovoljno uzimanje tečnosti\n• Nošenje neadekvatne obuće i odeće (visoke potpetice, tesna odeća)\n• Neredovna probava\n• Pušenje i alkohol\nZašto je anticelulit mezoterapija jedna među najefikasnijim za lečenje celulita?\nAnticelulit mezoterapija je savremena metoda za efikasno uklanjanje celulita.\nPreparati koji se primenjuju u lečenju celulita su kombinacija velikog broja aktivnih sastojaka koji\nomogućavaju bolju drenažu,\nimaju diuretičko dejstvo i\ndejstvo lipolitika, te\nubrzavaju metabolizam masnih ćelija u pravcu razgradnje masti.\nKako izgleda procedura anticelulit mezoterapije?\nKvalitetni mezokokteli se ubrizgavaju u dublje slojeve kože na onim delovima tela sa kojih je potrebno ukloniti celulit.\nProcedura anticelulit mezoterapije u proseku traje oko pola sata.\nKakvi su rezultati anticelulit mezoterapije?\nEfekti anticelulit mezoterapije su:\npoboljšanje prokrvljenosti tretiranog tkiva i\nubrzanje eliminacije toksina što dovodi do\nsmanjenja depoa i edema u delovima koji su zahvaćeni celulitom\nsa odličnim estetskim rezultatima dok istovremeno\ndoprinose i detoksikaciji organizma.\nKoliko je tretmana anticelulit mezoterapije potrebno da bi se video očekivani efekat?\nNakon serije od 8 do 10 terapija (koje se obavljaju 1 do 2 puta nedeljno) značajna je redukcija celulita, a koža postaje\nOvaj savremeni koncept je u brojnim kliničkim studijama pokazao značajne rezultate jer deluje na uzrok problema i koncentriše se upravo na lokalni tretman obolelog tkiva.\nDa li se mezoterapija za uklanjanje celulita može kombinovati sa drugim procedurama?\nAnticelulit mezoterapija se vrlo uspešno kombinuje sa lipolizom ukoliko postoji i višak masnog tkiva Ili ako želimo da preoblikujemo telo.\nLipoliza se može ciljano primenjivati na lokalne depozite masti ili celulita na\ndakle na svim onim mestima sa kojih se teško uklanjaju masne naslage dijetama i vežbama.\nPreporuka lekara specijalista je da se rade 3 do 5 tretmana u seriji jer se tako gubi od 4 do 8 cm u obimu tretirane regije (što zavisi od godina i zdravstvenog stanja pacijenta ), a rade se sa pauzama od 2 do 3 nedelje.\nPo završetku serije može se nastaviti sledeća, ako postoji potreba za daljim skidanjem masnih naslaga ili u slučajevima težih oblika celulita.\nKoje su kontraindikacije za tretman anticelulit mezoterapije i lipolize?\nporemećaj u zgrušavanju krvi,


Komisija za istraživanje ubistava novinara povodom godišnjice ubistva Milana Pantića - Javni servis\nPoziv Tužilaštvu za organizovani kriminal, da se uključi u rešavanje ovog teškog slučaja, koji je postao simbol nekažnjivosti ubistava novinara, ostao je bez odgovora.\nIstovremeno, nižu se međunarodne rezolucije, negativne ocene, i preporuke.\nPre nekoliko dana, Međunarodna federacija novinara, usvojila je rezoluciju, koju će Komisija za istraživanje ubistava novinara u potpunosti ispuniti, a insistiraćemo i na ispunjavanju preporuka i zahteva i od ostalih institucija, uključujući i buduću Vladu Republike Srbije. Na kongresu na kojem su učestovali novinari iz celog sveta, pružena je podrška radu Komisije, uz insistiranje na uključivanju stručnjaka iz Tužilaštva za organizovani kriminal. Od Izvršnog odbora Međunarodne federacije se zahteva da se u potpunosti upozna sa rezultatima do kojih je došla Komisija za istraživanje ubistava novinara, da se organizuju razgovori sa predstavnicima srpskih vlasti i tužilaštva, kako bi se dobile informacije o napretku postupka.\nPored ove veoma važne rezolucije, Reporteri bez granica u svojih 10 preporuka novoizabranim vlastima, čak dve vezuju za rešavanje slučajeva ubijenih novinara. Uticajna francuska nevladina organizacija traži da se izdvoje odgovarajuća sredstva i finansijski resursi za Komisiju za istraživanje ubistava novinara Slavka Ćuruvije, Radislave Dade Vujasinović i Milana Pantića, kao i da se Komisiji omogući neograničen pristup državnoj dokumentaciji, kako bi se ovi slučajevi rasvetlili i počinioci priveli pravdi kroz efektivan pravni postupak i podizanje optužnica.\nU svakom preseku stanja ovdašnjih medijskih sloboda, Evropska Komisija uporno pominje rešavanje ovih slučajeva, kao i predstavnici OEBS-a, i drugih međunarodnih organizacija.\nKoliko god da se mnogi u našoj zemlji aktivno trude da uspore i zaustave rad na rešavanju ubistva Milana Pantića i pravosnažnom ishodu drugih tragičnih slučajeva, srazmerno raste međunarodna zainteresovanost, tako da ovaj slučaj postaje simbol u odnosu na čije rešavanje će se procenjivati i odnos prema medijskim slobodama i odnos institucija prema nekažnjivosti nasilja nad novinarima.\nKoncept zaštite bezbednosti novinara obuhvata stvaranje brojnih preduslova i preventivni rad na terenu, ali i rasvetljenje dosadašnjih tragedija, kao i zadovoljenje prava i pravde. Svi ovi činioci treba da da budu uvezani u neraskidivu celinu, na šta nas sve vidljivije podsećaju naše inostrane koleginice i kolege.\nU interesu je i novinara, medija i države da se što hitnije u rad na rešavanju ovog slučaja uključe sve relevantne institucije, a u prvom redu Tužilaštvo za organizovani kriminal, kako bi se otvorile sve istrage koje bi dovele i do rešavanja ovog slučaja.\nPozivamo i kolege novinare, istraživače, da se uključe u istraživanje ovog slučaja, kako bi svi zajedno doprineli rešavanju ovog brutalnog ubistva, i tako na najbolji način doprineli borbi protiv nekažnjivosti ubistava novinara.


9. oktobar 2015. Druga sednica Drugog redovnog zasedanja Narodne skupštine Republike Srbije u 2015. godini\n1. Predlog zakona o izmenama i dopunama Zakona o železnici, koji je podnela Vlada;\n2. Predlog zakona o izmenama i dopunama Zakona o bezbednosti i interoperabilnosti železnice, koji je podnela Vlada;\n3. Predlog zakona o potvrđivanju Sporazuma o međunarodnom kombinovanom transportu između Vlade Republike Srbije i Vlade Slovačke Republike, koji je podnela Vlada;\n4. Predlog zakona o potvrđivanju Sporazuma između Vlade Republike Srbije i Vlade Mađarske o drumskom prevozu putnika i stvari, koji je podnela Vlada;\n5. Predlog zakona o potvrđivanju Sporazuma između Vlade Republike Srbije i Vlade Republike Tunis o drumskom prevozu putnika i stvari, koji je podnela Vlada;\n6. Predlog zakona o izmenama i dopunama Zakona o bezbednosti i zdravlju na radu, koji je podnela Vlada;\n7. Predlog zakona o uslovima za upućivanje zaposlenih na privremeni rad u inostranstvo i njihovoj zaštiti, koji je podnela Vlada;\n8. Predlog zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece, koji je podnela Vlada;\n13. Predlog autentičnog tumačenja odredaba čl. 27, 28, 40. i 71. Zakona o porezu na dobit preduzeća („Službeni glasnik RS“, br. 25/01, 80/02, 80/02-dr.zakon, 43/03, 84/04 i 18/10) i člana 41. stav 3. Zakona o poreskom postupku i poreskoj administraciji („Službeni glasnik RS“, br. 80/02, 84/02-ispravka, 23/03-ispravka, 70/03, 55/04, 61/05, 85/05-dr. zakon, 62/06-dr. zakon i 61/07), koji je podneo Odbor za ustavna pitanja i zakonodavstvo.\nNarodna skupština prihvatila je predlog narodnog poslanika Zorana Babića da se obavi zajednički načelni i jedinstveni pretres o tačkama 1, 2, 3, 4. i 5. dnevnog reda sednice, zajednički načelni i jedinstveni pretres o tačkama 6, 7. i 8. dnevnog reda sednice, zatim zajednički jedinstveni pretres o tačkama 9. i 10. dnevnog reda, kao i zajednički jedinstveni pretres o tačkama 11. i 12. dnevnog reda sednice.\nDo kraja dana Narodna skupština obavila je zajednički načelni i jedinstveni pretres o tačkama 1, 2, 3, 4. i 5. dnevnog reda sednice.\nDrugog dana, 13. oktobra 2015. godine, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa, narodni poslanici Aleksandar Čotrić, Dr Blagoje Bradić, Neđo Jovanović, Olena Papuga, Borislav Stefanović i prof. dr Marko Atlagić, zatražili su obaveštenja i objašnjenja u skladu sa članom 287. Poslovnika Narodne skupštine.\nNa predlog Odbora za administrativno-budžetska i mandatno-imunitetska pitanja, Narodna skupština je konstatovala prestanak mandata, pre isteka vremena na koje je izabran, narodnom poslaniku Snežani Malović, danom podnošenja ostavke.\nU nastavku sednice, Narodna skupština obavila je zajednički načelni i jedinstveni pretres o Predlogu zakona o izmenama i dopunama Zakona o bezbednosti i zdravlju na radu, Predlogu zakona o uslovima za upućivanje zaposlenih na privremeni rad u inostranstvo i njihovoj zaštiti i Predlogu zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece.\nPredloge zakona obrazložio je predstavnik predlagača Aleksandar Vulin, ministar za rad, zapošljavanje, boračka i socijalna pitanja.\nTrećeg dana rada, 14. oktobra, Narodna skupština je vodila i zaključila zajednički jedinstveni pretres o tačkama 9. i 10. dnevnog reda sednice, odnosno o Predlogu za donošenje odluke o prestanku funkcije predsedniku Privrednog suda u Čačku i Predlogu odluke o izboru sudija koji se prvi put biraju na sudijsku funkciju, koje je u ime predlagača obrazložila Branka Bančević, član Visokog saveta sudstva.\nNarodna skupština započela je i zaključila jedinstveni pretres o tačkama 11. i 12. dnevnog reda sednice, odnosno o Zbirnoj listi kandidata za izbor prve polovine članova Nacionalnog prosvetnog saveta na period od šest godina i Predlogu odluke o razrešenju člana Nacionalnog saveta za visoko obrazovanje, koje je podneo Odbor za obrazovanje, nauku, tehnološki razvoj i informatičko društvo, a koje je obrazložila narodni poslanik mr Aleksandra Jerkov, predstavnik predlagača.\nDo kraja rada, Narodna skupština je obavila i pretres o Predlog autentičnog tumačenja odredaba čl. 27, 28, 40. i 71. Zakona o porezu na dobit preduzeća („Službeni glasnik RS“, br. 25/01, 80/02, 80/02-dr.zakon, 43/03, 84/04 i 18/10) i člana 41. stav 3. Zakona o poreskom postupku i poreskoj administraciji („Službeni glasnik RS“, br. 80/02, 84/02-ispravka, 23/03-ispravka, 70/03, 55/04, 61/05, 85/05-dr. zakon, 62/06-dr. zakon i 61/07), koji je podneo Odbor za ustavna pitanja i zakonodavstvo.\nČetvrtog dana rada 15. oktobra, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa, narodni poslanici Dragan Jovanović, Muamer Bačevac, Aleksandar Senić, Riza Halimi, Aleksandar Jovičić i Borislav Stefanović, zatražili su obaveštenja i objašnjenja u skladu sa članom 287. Poslovnika Narodne skupštine.\nU nastavku rada narodni poslanici započeli su pretres u pojedinostima o Predlogu zakona o izmenama i dopunama Zakona o železnici.\nNarodna skupština je vodila i zaključila pretres u pojedinostima o Predlogu zakona o izmenama i dopunama Zakona o železnici i do kraja dana obavila pretres u pojedinostima o Predlogu zakona o izmenama i dopunama Zakona o bezbednosti i interoperabilnosti železnice.\nPetog dana rada, 16. oktobra, Narodna skupština vodila je i zaključila raspravu o amandmanima 6. i 7. tačke dnevnog reda sednice.\nU okviru Četvrte sednice Drugog redovnog zasedanja, predsedavajući sednici, potpredsednik Narodne skupštine mr Igor Bečić, odredio je utorak 3. novembar 2015. godine, sa početkom u 17.00 časova, kao Dan za glasanje o svim tačkama dnevnog reda Druge sednice Drugog redovnog zasedanja Narodne skupštine Republike Srbije u 2015. godini, pošto je Narodna skupština obavila raspravu, u načelu i u pojedinostima, o svim tačkama dnevnog reda te sednice.\n11. Zbirnu listu kandidata za izbor prve polovine članova Nacionalnog prosvetnog saveta na period od šest godina, koji je podneo Odbor za obrazovanje, nauku, tehnološki razvoj i informatičko društvo.\nPošto je Narodna skupština obavila raspravu i odlučivanje o svim tačkama dnevnog reda, predsedavajući sednici predsednik Narodne skupštine Maja Gojković zaključila je Drugu sednicu Drugog redovnog zasedanja Narodne skupštine Republike Srbije u 2015. godini.\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 1. dan\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 2. dan\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 3. dan\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 4. dan\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 5. dan\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 5. dan OBAVEŠTENjE\nSTENO BELEŠKE - Druga sednica Drugog redovnog zasedanja Narodne skupštine Republike Srbije u 2015. godini 6. dan\nZapisnik Druge sednice Drugog redovnog zasedanja Narodne skupštine Republike Srbije u 2015. godini


Liga Evrope: "Crno-bijeli" u plej-ofu | Srpskacafe\nČetvrtak, 15.08.2019., 21:17 Petak, 16.08.2019., 07:45\nPoslije briljantne partije u prvoj utakmici sa Malatijom uslijedio je remi u Kruševcu, a zatim i poraz u Turskoj koji na sreću ne boli klub iz Humske. U igri bez igre Partizan nije pokazao praktično ništa, a jedina stvar sa kojom igrači i stručni štab mogu da budu zadovoljni, svakako i najvažnija, jeste prolaz u plej-of.\nUobičajeno ispitivanje snaga na početku meča trajalo je kraće nego što je uobičajeno, a glavni krivci za to su igrači Partizana. Igrao se 7. minut, a odbrana crno-bijelih nastavila je na talasu grešaka iz Kruševca. Ovoga puta priružio se i Vladimir Stojković, koji je napravio jednu za njega nekarakterističnu grešku, istrčao u prazno, što je iskoristio Jahović i glavom sa više od 16 metara poslao loptu u mrežu. Djelovalo je da bi Ostojić, koji je trčao za loptom, mogao da interveniše u posljednjem trenutku, ali nije bio dovoljno brz.\nKatastrofalan početak nije imao negativan uticaj na odbranu beogradskog kluba, niti je dao veliki vjetar u leđa domaćem timu, defanzivci crno-bijelih su se konsolidovali, ali nisu uspijevali da učine ništa ozbiljnije i konkretnije pred golom Farnola.\nPrvi konkretniji pokušaj zabilježen je u 15. minutu, Suma je sjajno uposlio Asana, koji je našao iskosa sa lijeve strane, a u nedostatku boljih rješenja šutirao je pored gola, tačnije lopta je završila sa spoljašnje strane mreže. Imali su crno-bijeli mnogo problema u organizaciji igre, gotovo da niko iz veznog reda nije uspijevao da zadrži loptu duže od sekundu-dve, a za razliku od prvog meča to nije polazilo za rukom ni Umaru Sadiku.\nMalatija je mogla da duplira prednost u 20. minutu, ali je u posljednjem trenutku intervenisao Zdjelar, a 10 minuta kasnije odlično se ubacio Bifuma, u pravom trenutku dobio je loptu od Torea, ali je šutirao pored gola.\nPartizan je u četvrtom minutu nadoknade prvog dijela igre bio veoma blizu izjednačenja, Sadik je šutirao glavom, Farnol odlično intervenisao i odbio loptu na koju je ponovo natrčao Sadik. Pokušao je Nigerijac da je proturi ispod golmana Malatije i uspio u tome, ali je lopta dobila čudnu putanju, krenula od gola i zaršila u Farnolovim rukama.\nNastavak meča nije donio mnogo toga novog ni boljeg za igrače Partizana, koji u drugom poluvremenu praktično nisu uputili nijedan udarac ka golu Malatije. Domaći tim je u 59. minutu mogao do gola, šutirao je Šaleli, ali je Ostojić u posljednjem trenutku blokirao njegov pokušaj. U 77. minutu Stojković se iskupio za grešku iz 7. minuta i možemo slobodno reći spasio Partizan od eliminacije. Čini se da je i sudija Kavano pogriješio ne dosudivši ofsaj poziciju Mine, a kada to već nije učinio Stojković je fantastičnom reakcijom spriječio Ekvadorca da postigne gol.\nU samoj završnici, a igralo se sedam minuta nadoknade, otvorilo se mnogo više prostora za crno-bijele pred golom Malatije, ali Sadik i Asano nisu uspeli da realizuju soje prilike, ali je u 95. minutu veliku priliku imala i Malatija međutim Mina nije došao do lopte koja se “prošetala” kroz kazneni prostor gostiju.


Vučić sutra polaže zakletvu, protest na Trgu republike | Istinomer vesti\nVučić na poslednjoj sednici Vlade / Foto: FoNet, Zoran Mrđa\nVučić sutra polaže zakletvu, protest na Trgu republike\nIzabrani predsednik Srbije Aleksandar Vučić položiće zakletvu sutra u podne na svečanoj ceremoniji u Domu Narodne skupštine, pišu “Večernje novosti”.\nA Saša Janković, lider “Pokreta slobodnih građana” izjavio je da će se kada Vučić bude položio zakletvu za predsednika Srbije, desiti “poslednji čin uvođenja diktature i otimanja države Srbije” i pozvao je na protest. “Pozivam sve građane i građanke, sve organizacije, sve sindikate i sve političke stranke, sve kojima su sloboda i demokratija iznad svega da izađemo u naše gradove, a u Beogradu na Trg Republike u 18 sati i kažemo ne. Vreme je da kažemo i moramo da kažemo ne, da ostane zabeleženo da su neki ljudi bili protiv uvođenja diktature kroz lažno krunisanje lažnog cara”, kazao je Janković. Organizacija “Protiv diktature” najavila je da će danas i sutra od 10 sati ispred Doma Narodne skupštine održati mirne proteste, a Demokratska stranka saopštila je da se pridružuje njihovom pozivu.\nVučić će, kako pišu “Večernje novosti”, zakletvu položiti nad posebnim primerkom Ustava Srbije, koji je napravljen za tu priliku i na kojem će zakletve polagati budući predsednici. Ispod tog primerka Ustava na govornici u parlamentu nalaziće se i verna replika Miroslavljevog jevanđelja, a\nplanirano je da dosadašnji predsednik Tomislav Nikolić uruči Vučiću državni pečat, posebnu zastavu (standartu) predsednika Republike. Inače, Vučić je, nakon poslednje sednice Vlade kojom je predsedavao, najavio da će danas podneti izveštaj o radu izvršne vlasti i kazati šta smatra da su njeni zadaci u narednom periodu. On je svim ministrima poklonio po knjigu.\nSNS na spotove Vučića potrošila četiri miliona evraIzjava nedelje


Bugarski jezik ima novi status u svetu zahvaljujući prosvetnim radnicima u bugarskim školama u inostranstvu - Far\nDa obrazovanje u Bugarskoj bude zajednički, natpolitički prioritet pozvali su profesori i nastavnici bugarskih škola u inostranstvu na svojoj Godišnjoj konferenciji u Sofiji. „Bugarski jezik – duhovni most nacionalnog jedinjenja“ – glasio je moto foruma čiji je domaćin ove godine bilo Narodno sobranje, saopštio je BNR.\n„Sasvim je malo školskih mreža u svetu poput naše Asocijacije. Bilo ih je onoliko koliko ima prstiju na ruci, a danas, prema poslednjim podacima Državne agencije za Bugare u dijaspori, ih je skoro 400. Zaista je to impresivna brojka, ali to je i pojava u najnovijoj istoriji obrazovnog sistema i kulture Bugarske“ – istakla je Irina Vladikova, predsednik Asocijacije bugarskih škola u dijaspori.\nTokom 11 godina svog postojanja, Asocijacija bugarskih škola u inostranstvu je uspela da zauzme ugledno mesto u bugarskom društvenom životu. Inicijative bugarskih škola u inostranstvu dobijaju sve veći publicitet u našoj domovini, a njihove plemenite ideje su od nacionalnog i međunarodnog značaja. Primer toga je peticija za obezbeđivanje pravne i administrativne mogućnosti za polaganje maturskog ispita iz bilo kog službenog jezika EU. Poznata kao Peticija za male jezike ona je ove godine ušla u proceduru u Evropskom parlamentu, a gđa Vladikova je dalji razvoj stvari u vezi sa njom ocenila kao jedan od najvećih uspeha Asocijacije bugarskih škola u inostranstvu u godini prvog bugarskog predsedavanja Savetom EU.\n„Nažalost, poslednjih godina nastava na maternjem jeziku u Evropi više nije prioritet. Znali smo da imamo pravo da zatražimo to i da se za njega borimo, a i već smo imali dobrog primera Irske gde naša deca imaju privilegiju da polažu ispit iz bugarskog jezika koji im se priznaje saglasno propisima o njihovom obrazovnom sistemu i koji im pruža određene prednosti“ – rekla je Vladikova.\nUjedinjeni napori profesora i nastavnika s jedne strane i države s druge, uz aktivnu podršku bugarskih poslanika Evropskog parlamenta, trasiraju put peticije i daju konkretne rezultate:\n„Prvi put mi se obratio predstavnik Evropske komisije da bi mi rekao da se ova peticija poklapa sa opštim smernicama reformi u EU, gde će jezičke kompetencije biti vodeće, zajedno sa građanskim obrazovanjem. Preporuke Evropske komisije sadrže određene delove teksta koji su direktno uzeti iz naše Peticije za male jezike, što znači da smo svi mi u jednom trenutku bili „zakonodavci“ iako toga uopšte nismo bili svesni. Imajući u vidu da smo krenuli u odbranu bugarskog jezika, to je maksimalan uspeh, rekao je poslanik Evropskog parlamenta“ -Svetoslav Malinov.\nIgnorisanje poznavanja maternjeg jezika u porodicama emigranata ograničava mogućnost dece za povratak u domovinu. U prevazilaženju ove prepreke vidi ulogu škola u inostranstvu Bojanka Ivanova, direktor bugarske škole i Kulturnog centra „Džon Atanasov“ u Čikagu i član Upravnog odbora Asocijacije bugarskih škola u inostranstvu. U njenoj školi se održava prvi ispit iz bugarskog jezika za sticanje “Dvojezičnog sertifikata”\n„Neki članovi upravnog odbora Asocijacije bugarskih škola u inostranstvu rade u američkom obrazovnom sistemu i prate procese tamo. Pored toga mi smo i direktori bugarskih škola na teritoriji Čikaga. Namerno smo tražili mogućnosti koje američki obrazovni sistem daje za promociju izučavanja našeg jezika i otkrili smo ih u Programu dvojezičnosti koji su inicirali roditelji dece u Kaliforniji čiji je maternji jezik španski, rekla je za Radio Bugarsku Bojanka Ivanova. – Počeli smo od države Ilinojs, jer se tamo nalazi najveća bugarska zajednica. Američke države u kojima smo već ostvarili uspeh i u kojima je bugarski uključen u Program dvojezičnosti su Ohajo, Mičigen, Kolorado, Kalifornija, Pensilvanija, Nju Džerzi, Njujork, Virdžinija, Merilend, Okrug Kolumbija i Severna Karolina. Potpisan je memorandum saglasno kome će posle uspešnog polaganja ispita iz bugarskog jezika, u diplomama maturanata biti zabeleženo da pored engleskog vladaju i bugarski jezik, što će biti dodatna prednost za upis na visokoškolsku ustanovu u Bugarskoj i nekim evropskim zemljama. I ukoliko se deca iz naše dijaspore vrate u svoju Domovinu, uspeh Peticije za dvojezičnost i naših prosvetnih radnika u inostranstvu bi zaista bio potpun“ – zaključila je Ivanova.\nIzvor: BNR (Autor teksta: Elena Karkalanova / Prevod: Albena Džermanova)\nFoto: Elena Karkalanova\nНа заседание на НС на БНМ в Димитровград директорът на ОУ „Христо Ботев“ Катарина Симеонов предлага двуезичен модел на обучение Ученици и екипът на ОУ „Христо Ботев” Димитровград посетиха 120 ОУ „Георги Сава Раковски” в София В Европейския парламент ще се разгледа петиция на Асоциацията на българските училища в чужбина Ученици от димитровградската гимназия – с редица състезателни успехи\nAsocijacija bugarskih škola u dijasporiBugari u dijasporibugarski jezikDruštvokonferencijaObrazovanjeSofija


Brisel: Saradnja Vlade i civilnog društva značajna za uspjeh u pregovaračkom procesu | EUME\nNaslovnica Crna Gora i EU NVO i EU Brisel: Saradnja Vlade i civilnog društva značajna za uspjeh u pregovaračkom procesu\nBrisel: Saradnja Vlade i civilnog društva značajna za uspjeh u pregovaračkom procesu\nŠesti sastanak zajedničkog konsultativnog odbora civilnog društva između EU i Crne Gore, održan je 23. i 24. juna u sjedištu Evropskog ekonomskog i socijalnog komiteta u Briselu.\nNa sastanku su, u ime EU, učestvovali predstavnici Evropskog ekonomskog i socijalnog komiteta, dok su sa crnogorske strane učestvovali državni sekretar za evropske integracije i glavni pregovarač ambasador Aleksandar Andrija Pejović i generalna direktorica za evropske poslove u MVPEI Snežana Radović.\nGlavni pregovarač ambasador Pejović je istakao da uključenost predstavnika civilnog društva predstavlja posebnu vrijednost pregovaračkog procesa Crne Gore.\n„Za malu administraciju kakva je crnogorska, od izuzetne je važnosti uključivanje svih raspoloživih kapaciteta, znanja i iskustva u planiranje i sprovođenje sveobuhvatnih društvenih reformi“, istakao je Pejović.\nGeneralna direktorica za evropske poslove Snežana Radović je podsjetila da u pregovaračkoj strukturi imamo trećinu članova iz civilnog sektora i ukazala na dobru saradnju i doprinos koji oni pružaju radu radnih grupa.\nRadović je, posebno, ukazala na intenzivnu saradnju na polju pripreme i sprovođenja Strategije informisanja javnosti o pristupanju Crne Gore EU 2014-2018. Istakla je da predstavnici nevladinih organizacija kroz izradu i sprovođenje godišnjih akcionih planova, zajedno s predstavnicima Vlade, Skupštine i Zajednice opština rade na planiranju i sprovođenju aktivnosti koje imaju za cilj da EU i pregovarački proces približimo građanima, objasnimo prednosti pristupanja, kao i obaveze koje proces i buduće članstvo donose.\nPredstavnici Evropskog ekonomskog i socijalnog komiteta su pohvalili uspostavljene mehanizme saradnje koji omogućavaju uključenost civilnog društva u pregovore o pristupanju Crne Gore EU.\nČlanovi Odbora su naglasili važnost formiranja ovog tijela koje omogućava predstavnicima civilnog društva u Crnoj Gori da u kontinuitetu sarađuju i razmjenjuju iskustva sa svojim kolegama iz EU, i na taj način doprinose pregovaračkom procesu.\nPored ambasadora Pejovića i generalne direktorice Radović, sastanku su prisustvovali i generalna sekretarka Unije poslodavaca Crne Gore Suzana Radulović, predstavnica Montenegro biznis alijanse Vesna Daković, šef Kabineta generalnog sekretara Saveza sindikata Crne Gore Vladimir Krsmanović, generalni sekretar Unije slobodnih sindikata Srđa Keković, generalni direktor Centra za antidiskriminaciju “Ekvista” Milan Šaranović, generalni sekretar Privredne komore Crne Gore Pavle Radovanović i predstavnica Unije poslodavaca Crne Gore Jelena Ognjenović.\nNa sastanku je razgovarano o transparentnosti i inkluzivnosti procesa pristupanja Crne Gore Evropskoj uniji. Stanje u oblasti politike prema osobama sa invaliditetom, a razmatrana su i nedavna dešavanja u oblasti socijalnog dijaloga u zemlji.\nZaključci sa šestog sastanka zajedničkog konsultativnog odbora civilnog društva između EU i Crne Gore:\nObezbjeđivanje inkluzivnosti procesa pristupanja EU\nZajednički konsultativni odbor je pozdravio uključenost organizacija civilnog društva u radnim grupama za pregovaračka poglavlja pristupnih pregovora sa EU, istovremeno naglašavajući da je potrebna veća konzistentnost kako bi se obezbijedilo da institucije EU i Vlada Crne Gore usvoje transparentan i inkluzivan pristup u cjelokupnom procesu pristupanja. Blagovremeno objavljivanje najvažnijih dokumenata iz procesa pristupanja, kao i adekvatne javne konsultacije, smatraju se ključnim.\nPovećanje finansijske podrške i jačanje civilnog društva\nZajednički konsultativni odbor je takođe pozvao EU da poveća svoju finansijsku podršku, uključujući i projekte koji se finansiraju iz Instrumenta za civilno društvo (Civil Society Facility), sa ciljem jačanja kapaciteta organizacija civilnog društva i podrške profesionalizmu i nezavisnosti medija. Snažno organizovano civilno društvo će unaprijediti političku odgovornost i promovisati bolje razumijevanje i vlasništvo nad reformama vezanim za proces pristupanja. Kada je riječ o slobodi medija, što je jedno od temeljnih ljudskih prava i neraskidivi dio kopenhaških političkih kriterijuma za pristupanje EU, članovi Zajedničkog konsultativnog odbora sa žaljenjem su konstatovali kontinuirano zabrinjavajuću situaciju u zemlji i ponavljanje slučajeva nasilja nad novinarima.\nHitno zaštititi prava osoba sa invaliditetom\nIako je prepoznato da su preduzeti određeni pozitivni koraci ka promovisanju integracije osoba sa invaliditetom, Zajednički konsultativni odbor ističe da je važno da se dobre namjere pretoče u stvarne, djelotvorne i blagovremene akcije u praksi. Članovi Zajedničkog konsultativnog odbora konstatovali su uz duboku zabrinutost da je pristup osoba sa invaliditetom većini državnih i lokalnih institucija, poput škola, bolnica, centara za socijalni rad, čak i Skupštini i sudovima, i dalje izuzetno težak. Vlada Crne Gore je pozvana da preduzme mjere da poboljša ovo stanje što je prije moguće.\nEvropski ekonomski i socijalni komitet predstavlja različite ekonomske i socijalne komponente organizovanog civilnog društva. Komitet predstavlja institucionalno konsultativno tijelo uspostavljeno Rimskim ugovorom iz 1957. godine. Njegova konsultativna uloga omogućava njegovim članovima, te stoga i organizacijama koje predstavlja, da učestvuje u donošenju odluka na nivou EU. Komitet ima 353 člana širom Evrope, koji su imenovani od strane Savjeta Evropske unije.\nMinistarstvo vanjskih poslova i evropskih integracija/Evropski ekonomski i socijalni komitet


Sporazum su potpisali direktorka kompanije PR-DC Tijana Petrašinović i dekan Saobraćajnog fakulteta dr Nebojša Bojović.\nDekan Saobraćajnog fakulteta Univerziteta u Beogradu dr Nebojša Bojović ističe da je ovaj sporazum od izuzetne važnosti u prvom redu za studente, ali i za sam fakultet, s obzirom na stepen inovativnosti koje PR-DC koristi u svom radu.\n- Ovo je potvrda da se akademska znanja ne prepoznaju samo unutar Univerziteta, već da to prepoznaju i oni koji se bave istraživanjima. Veliko nam je zadovoljstvo što našim studentima možemo da obezbedimo stručnu praksu koja podrazumeva upoznavanje sa najnovijim tehnologijama. Za fakultet je značajno što će sa kompanijom moći da sarađuje na visoko inovativnim projektima - ističe dekan Bojović.\nDirektorka kompanije Tijana Petrašinović rekla je da su za PR-DC studenti saobraćajnog fakulteta veoma važni sa aspekta uređenja vazdušnog prostora i propisa, s obzirom da je vizija ove kompanije takva da spremni dočekaju budućnost.\n- Budući saobraćajni inženjeri će biti naši dragoceni saradnici, s obzirom na to da je za adekvatnu upotrebu bespilotnih letelica neophodno poznavanje saobraćajnih i vazdušnih propisa u zemlji. Takođe, ovo su tehnologije koje se menjaju praktično svakodnevno, ali je jednako važno biti u korak sa propisima, baš kao i sa naprednim tehnologijama. Sigurna sam da će, sa druge strane, studenti Saobraćajnog fakulteta u našoj firmi steći mnogo praktičnih znanja koja će im značiti u budućem poslovanju, tako da smo ovaj sporazum potpisali na obostrano zadovoljstvo - ističe Petrašinović.\nProfesorka Saobraćajnog fakulteta dr Olja Čokorilo, šef odseka za vazdušni saobraćaj i transport, izjavila je da sporazum predstavlja izazov za obe strane, ali da ima veliki značaj u vidu pružanja perspektive mladim ljudima u Srbiji.\n- Iz moje dugogodišnje prakse mogu da potvrdim da je ovaj sporazum prilika za uključivanje mladih istraživača i doktoranada. To znači da će oni potvrdu svojih naučnih istraživanja zaista moći da dobiju u domenima Republike Srbije, naših univerziteta i kompanija - naglašava Čokorilo.\nOvo je drugi sporazum koji je kompanija PR-DC potpisala sa nekom visokoškolskom ustanovom. Prvi sporazum potpisan prošle godine sa Mašinskim fakultetom Univerziteta u Beogradu pokazao se kao veoma uspešan, i podrazumeva zajednički nastup na forumima u zemlji i inostranstvu iz oblasti vazduhoplovstva, saradnju na različitim projektima i takođe prijem studenata na praksu u kompaniji.\nKompanija PR-DC će nastupati na Sajmu tehnike od 24. do 27. maja na Beogradskom sajmu i tom prilikom prezentovati javnosti dronove iz svoje proizvodnje, kao i sve projekte na kojima trenutno rade i one koje planiraju da realizuju u budućnosti.\nNebojša Bojović PR-DC saobraćajni fakultet Tijana Petrašinović Olja Čokorilo